WAIMA BERSATU DIBATALKAN SEKALI PUN, NAJIB/UMNO/BN TETAP AKAN
TUMBANG….

Kebelakangan ini jelas dapat dilihat serangan berkaitan pendaftaran atau kecenderungan ke arah menarik balik kelulusan Bersatu begitu hebat dilakukan di sana sini.
Tidak cukup dengan pelbagai pihak membuat laporan kepada ROS, mengadakan sidang akhbar di merata negeri bagi memenuhi slot berita televisyen dan akhbar arus perdana yang semakin tidak mendapat tempat di hati rakyat, Najib Razak sendiri dalam ucapannya di Pagoh semalam turut menyentuh perkara yang sama.
Kelakar pula apabila Najib mengatakan bagaimana Bersatu mahu mentadbir negara, tetapi perlembagaan parti sendiri tidak dipatuhi. Semua ini ternampak ke arah mahukan Bersatu diambil tindakan atau segera diharamkan.
Zahid Hamidi selaku Menteri Dalam Negeri pula telah mengarahkan ROS agar menyegerakan siasatan terhadap laporan-laporan yang diterima berkaitan Bersatu.
Kenapa mereka yang menyokong Najib dan UMNO serta inginkan BN terus berkuasa begitu terdesak sehingga mahukan Bersatu diambil tindakan atau dibatalkan pendaftarannya oleh ROS?
Apakah dengan batalkan pendaftaran Bersatu, BN akan menang mudah PRU 14 akan datang?
Apakah jika Bersatu diharamkan, ahli dan penyokong Bersatu serta mereka yang inginkan perubahan dalam negara ini akan kembali mengundi BN?
Apakah dengan batalnya pendaftaran Bersatu, mereka tiada pilihan lain?
Apakah dengan batalnya Bersatu, Pakatan Harapan tidak mampu menang PRU 14 dan Tun Mahathir Mohamad tidak berupaya untuk kembali sebagai Perdana Menteri?
Sebelum macai-macai Najib, terutamanya daripada bekas pemimpin Bersatu terus ghairah dan berasa kononnya mereka hebat dengan mengadakan sidang media tidak henti-henti menuntut ROS mengambil tindakan, fikirkan baik-baik sama ada apa yang mereka lakukan itu bermanfaat atau kerja sia-sia?
Harus disedari bahawa penolakan rakyat terhadap UMNO dan BN ialah kerana salah laku dan perangai Najib sebagai Perdana Menteri, bukan kerana adanya Bersatu atau tidak.
Bersatu hanyalah “vehicle” atau kenderaan bagi mencapai cita-cita perubahan sebelum negara menjadi hancur dan bankrap akibat pemerintahan Najib sebagaimana yang didakwa oleh Tun Mahathir sebagai lebih teruk daripada Marcos di Filipina dahulu.
Tun Mahathir sendiri sedia mengorbankan masa bersaranya semata-mata untuk memenuhi tuntutan rakyat yang menaruh harapan tinggi kepadanya dalam melakukan perubahan.
Memang Bersatu menerima sokongan yang baik daripada rakyat dan melalui pengaruh Tun Mahathir, beliau berupaya mencetuskan tsunami perubahan ke arah menumbangkan Najib, UMNO dan BN.
Tetapi, sokongan itu terus memuncak kerana kebencian dan rasa meluat kepada Najib serta tidak sanggup lagi melihat beliau terus berkuasa dalam negara ini. Itulah hakikatnya.
Pakatan Harapan dengan diketuai oleh Tun Mahathir dilihat alternatif terbaik bagi menggantikan BN. Ramuannya dianggap cukup dan didalamnya penuh dengan pemimpin yang berwibawa, berkaliber dan sanggup berkorban untuk masa depan negara.
Tetapi, jika Bersatu dibatalkan pendaftarannya sekali pun, Pakatan Harapan tetap wujud dengan adanya PKR, DAP serta Amanah dalam gabungan itu. Mereka masih ada pilihan meneruskan perjuangan melalui tiga parti tersebut, malah jika pengharaman Bersatu melimpahkan rasa simpati, BN akan akan lebih parah lagi dihukum oleh rakyat.
Tentulah tidak mungkin dengan Bersatu diharamkan, ahli-ahlinya akan berduyun-duyun kembali kepada UMNO. Kemarahan mereka akibat tindakan ROS yang dianggap alat kepada UMNO dan BN itu sebaliknya akan menjadikan UMNO semakin lemah dijauhi oleh rakyat.
Punca segala masalah dalam negara ini ialah Najib yang bersamanya ada Rosmah Mansor, Jho Low, Riza Aziz, 1MDB, NFC, Felda dan macam-macam mala petaka yang lain.
Untuk itu, jika macai-macai dan bekas pemimpin Bersatu benar-benarkan inginkan UMNO dan BN terus berkuasa dan dalam masa yang sama membuktikan mereka tidak dibayar oleh Najib atau konco-konconya, tindakan paling munasabah untuk mereka lajukan ialah menuntut Perdana Menteri segera berundur dan meletak jawatan.
Sebaliknya, dengan mereka terus-menerus menuntut Bersatu diambil tindakan atau dibatalkan pendaftarannya, ia lebih meniupkan arus perubahan di kalangan rakyat dan seolah-olah mereka turut menyumbang kepada jatuhnya Najib untuk digantikan dengan Tun Mahathir selepas PRU 14 akan datang.
(ShahbudinHusin 10/02/2018)

0

0

votes
Article Rating
Kongsikan artikel ini


APA JADI JIKA KLEPTOKRAT MENANG LAGI?

 PRU 14 akan datang yang bakal diadakan pada bila-bila masa daripada sekarang, bukan saja penting, tetapi juga seharusnya paling menakutkan bagi kita semua.

 Di mata kasar, pertembungan yang bakal berlaku adalah antara PH dan BN, antara Tun Mahathir Mohamad dan Najib Razak, namun realiti sebenar ialah pertarungan antara reformasi dan kleptokrasi.

 Sementara  PH menjanjikan pelbagai pembaharuan seperti tempoh Perdana Menteri memegang jawatan, perubahan dalam proses perlantikan Ketua Polis Negara, Peguam Negara dan Speaker Parlimen dan banyak yang lain lagi, UMNO dan BN sebaliknya masih dengan “style lama”  suka menabur wang, menghulur kampit-kampit beras, kupon ayam sambil menakut-nakutkan rakyat berkaitan kaum serta agama.

 Janji-janji pembangunan dengan serta merta lebih rancak di curah di sana-sini. Sesetengahnya hanya tinggal janji saja, dua kali pilihanraya lagi pun tetap tidak dilaksana.

 Lebih daripada itu, meskipun semua orang tahu jalan-jalan di Sarawak masih banyak yang daif dan perlu dipertingkatkan, mereka kini sudah pun dijanjikan puladengan LRT untuk menggelikan telinga pengundi yang mendengarnya.

 Perlakuan itu tidak saja membayangkan ketakutan kepada kekalahan, malah juga menimbulkan kebimbangan apakah jika menang nanti, GST akan naik lagi, akaun bank peribadi makin berisi  dan hutang negara jadi lebih meninggi?

 Tun Mahathir yang sudah bersara, tetapi sedia kembali aktif untuk menyelamatkan negara, selain dilihat komited dengan agenda reformasi, bahkan juga disahkan oleh Anwar Ibrahim bukanlah seperti Mugabe sebagaimana yang digembar-gemburkan.

 Sebaliknya, Najib disahkan oleh DOJ Amerika sebagai mentadbir negara ini secara kleptokrasi melalui skandal 1MDB yang sebahagian wangnya telah dicuri, dijoli dan didakwa menyelinap ke akaun peribadi.

 Dalam keadaan ini, kita tentu saja gembira jika PH berjaya menjadi kerajaan kerana bersamanya akan hadir pelbagai reformasi yang membawa kebaikan dan mampu menyelamatkan banyak wang negara.

 Tetapi, bagaimana jika kleptokrat menang lagi?

 Apa jadi kepada negara, rakyat, anak-anak kita dan generasi seterusnya?

 GST, cukai baru, hutang negara, pengangguran, ekonomi, kos sara hidup, peluang pekerjaan dan macam-macam lagi – apakah ia kian menekan dan menghimpit kita semua?

 Dalam masa yang sama, mungkinkah keluarga dan kroni kleptokrat akan bertambah kaya serta mewah dengan harta di serata pelusuk dunia?

 Pernahkah kita memikirkannya atau seratus dua yang dihulur, sekampit beras dan sekeping kupon ayam sudah melekakan kita dengan lima tahun mendatang yang bakal lebih sengsara?
(ShahbudinHusin 12/02/2018)

0

0

votes
Article Rating
Kongsikan artikel ini


ADA TUGAS KHUSUS MENANTI RAFIZI DI SUNGAI BESAR….

Sementara Rafizi Ramli dihukum penjara 30 bulan, tapak NFC ditumbuhi semak samun dan dana RM250 juta untuk menghasilkan ladang ternakan lembu yang antaranya disalahguna untuk membeli kondo masih tidak ketahuan, Shahrizat Jalil yang terkait dengan skandal itu mula mengorak langkah baru dengan membayangkan keinginan bertanding di Sungai Besar dalam PRU 14 akan datang.
Sejak minggu lalu lagi, Shahrizat sudah bersuara membayangkan hasrat sedia bertanding semula itu dan kawasan baru nampaknya sudah tidak malu-malu diberitahunya.
Malah, kata Shahrizat juga, beliau bukanlah orang luar atau asing bagi Sungai Besar.
Sejak kalah dengan Nurul Izzah di Lembah Pantai, Shahrizat jelas kini tidak mahu lagi mempertaruhkan nasibnya di Wilayah Persekutuan yang diketahui tidak menyebelahinya.
Sungai Besar dijadikan pilihan oleh Shahrizat bukan saja kerana kerusi itu adalah kouta Wanita UMNO pada PRU 2013 melalui calonnya, Noriah Kasnon yang kemudian meninggal dunia dalam nahas helikopter, tetapi juga tentunya kerana dimenangi dengan cemerlang oleh Budiman Mohd Zohdi dengan majoriti 9,191 pada pilihanraya kecil 2016 yang lalu.
Apakah jika Shahrizat bertanding di Sungai Besar, bermakna Budiman akan kembali bertanding di DUN Sungai Panjang?
Apa pula nasih Ketua UMNO Sungai Besar, Jamal Md. Yunus kali ini?
Sediakah Jamal dan jentera UMNO Sungai Besar bertungkus-lumus untuk memenangkan Shahrizat?
Apa yang nyata, oleh kerana Shahrizat mengumumkan hasrat untuk bertanding semula sebaik saja Rafizi dijatuhi hukuman penjara, seolah-olahnya dengan hukuman yang diterima Ahli Parlimen Pandan itu sudah membuatkan beliau “suci bersih”  daripada skandal lembu NFC milik keluarganya yang pernah menggemparkan negara itu.
Adakah benar begitu imej Shahrizat  di mata rakyat sekarang ini?
Namun demikian, kiranya Shahrizat bertanding di Sungai Besar, Rafizi nampaknya sudah ada tugas khusus menantinya.
Oleh kerana beliau tidak boleh bertanding berikutan sabitan hukuman itu yang masih dalam proses rayuan, selain perlu berkempen ke kawasan-kawasan lain di seluruh negara untuk membantu kemenangan Pakatan Harapan, Rafizi juga semestinya kena lebih banyak berkampung di Sungai Besar dalam pilihanraya akan datang nanti.
Isu dan modal lembu oleh Rafizi pasti ditunggu-tunggu, menjadi tarikan utama dan ingin diketahui dengan sebenar-benarnya oleh pengundi-pengundi Sungai Besar.
(ShahbudinHusin 11/02/2018)

0

0

votes
Article Rating
Kongsikan artikel ini


TUN M, HUSAM MUSA DAN WAN RAHIM BERJIWA BESAR, KATA MAHFUZ

1. Saya berasa sukacita atas penarikan balik Tauliah Pelantikan Ahli Yang Kedua (Datuk Paduka) bagi Darjah Kebesaran Jiwa Mahkota Kelantan Yang Amat Mulia (DJMK) (Al-Ismaili II) ke atas  Yb Hj Husam Musa,s Hj Wan Abdul Rahim Wan Abdullah dan Darjah Kerabat (DK) Al-Yunusi Kelantan yang diterima Tun Dr Mahathir Mohamad.
Isu penarikan balik bintang kebesaran ini mewarnai politik Malaysia dengan penuh warna warni yang  menarik perhatian rakyat di seluruh negara. Pemimpin klaptokrat pula terus bermaharaja lela di Malaysia dengan penuh bangga memakai gelaran anugerah darjah dan bintang kebesaran.
Syabas Tun M, Yb Hj Husam Musa dan Hj Wan Abd Rahim Wan Abdullah kerana berjiwa besar. Setiap manusia lahir hanya dengan gelaran sebagai hamba Allah dan tiada apa yang perlu dibangga dengan setiap gelaran.
2. Penarikan balik darjah dan bintang kebesaran ini menjadikan anugerah darjah dan bintang kebesaran sudah tidak bernilai di mata rakyat apabila pemimpin klaptokrat yang ditolak rakyat dilihat masih menyandang anugerah-anugerah dan gelaran-gelaran tersebut.
Seolah olah Rakyat sedang melihat  anugerah bintang kebesaran hanya layak diberi dan terus kekal oleh penyandangnya dari kalangan penyamun, perompak dan lanun negara.
3. Namun di hati kecil saya berasa sedih kerana melihat penarikan ini telah  mencalarkan nama baik institusi Raja-Raja Melay apabila berlaku diwaktu rakyat sedang mempersoalkan cara pemimpin mengurus tadbir kerajaan Malaysia dan gaya pemimpin klaptokrat negara.
Situasi ini membimbangkan saya  rakyat mempunyai pesepsi melihat  seolahnya Raja-Raja Melayu menjadi pelindung dan mempertahankan kerajaan serta pemimpin klaptokrat negara dari kalangan UmnoBn. Sewajarnya Majlis Raja-Raja Melayu perlu memadamkan pesepsi ini agar rakyat tidak menyalahkan Raja-Raja Melayu atas kerosakan negara akibat dari kerajaan dan tangan pemimpin klaptokrat UmnoBn.
Apa yang semua rakyat mahukan adalah institusi Raja-Raja Melayu di pertahan dan dihormati.  Majlis Raja-Raja perlu memberikan suntikan nafas baru pada institusi Raja-Raja Melayu  mengikut kesesuaian dengan persekitaran dan pemikiran baru masyarakat agar ianya dipandang mulia oleh masyarakat.
4. Hakikatnya Isu penarikan balik darjah dan bintang kebesaran ini  menambahkan kekuatan keazaman dan kebulatan tekad rakyat Malaysia  untuk membuat perubahan dan peralihan kuasa politik Malaysia dan negeri negeri.
Rakyat Malaysia tidak berganjak dan bertolak ansur dengan soal integriti kerajaan dan pemimpin negara yang membawa kerosakan negara.
Menjadi tanggungjawab bersama raja dan rakyat untuk membina semula Malaysia.
“Dimana raja di situ kerajaan,
Sudah tertakdir kurniaan Tuhan,
Raja Melayu nobat kedaulatan,
Hamba Melayu menjunjung sultan”.
“Raja dan rakyat berpisah tiada”
DATO’ Hj MAHFUZ OMAR
Ahli Parlimen Pokok Sena
11 Feb 2018/25 Jamadilawal 1439H

0

0

votes
Article Rating
Kongsikan artikel ini


ALHAMDULILLAH, TUN M SUDAH SEMAKIN SIHAT

 Tun Mahathir Mohamad yang kini dirawat di Institut Jantung Negara (IJN) nampaknya sudah semakin pulih, tetapi masih berehat untuk beberapa hari lagi.

 Anak sulungnya, Marina Mahathir berkata, bapanya semakin menunjukkan tanda-tanda pemulihan selepas menerima rawatan untuk jangkitan di dada yang berpunca daripada batuk yang dihidapinya.
Hari ini juga Presiden Bersatu, Muhyiddin Yassin sempat menziarahi Tun Mahathir dan daripada gambar yang dipaparkan di laman FB miliknya, jelas Pengerusi Pakatan Harapan itu sudah semakin sihat dan wajahnya kelihatan begitu ceria dan berseri-seri.

 Rakyat Malaysia yang mendambakan perubahan tentunya turut gembira melihat perkembangan positif berkaitan kesihatan Tun Mahathir ini kerana kelibatnya tidak dinafikan amat penting dalam perjuangan bersama Pakatan Harapan untuk memulihkan negara yang sedang “sakit” ketika ini.
Alhamdulillah, moga Tun Mahathir terus diberikan kesihatan dan kekuatan dalam meneruskan agenda perjuangan yang belum selesai ini.
(ShahbudinHusin 12/02/2018)

0

0

votes
Article Rating
Kongsikan artikel ini


ADAKAH MALAYSIA MAHU BERBAIK-BAIK DENGAN ISRAEL?

Baru saja pada 22 Disember lalu, Najib Razak dan UMNO menganjurkan Himpunan Solidariti Palestine yang bukan saja untuk menunjukkan sokongan kepada perjuangan umat Islam di negara itu, tetapi juga bagi membantah cadangan Amerika Syarikat mahu menjadikan Baitulmaqdis sebagai ibu negara Israel.
Meskipun cadangan Amerika Syarikat itu masih tergantung dan belum menjadi kenyataan, tetapi penolakan kita kepada Israel seharusnya berkekalan sampai bila-bila.
Ini kerana, Israel yang memusuhi, menindas dan membunuh umat Islam di Palestine adalah musuh yang nyata bagi kita buat selama-lamanya.
Lebih daripada itu, negara kita juga tidak mempunyai sebarang hubungan diplomatik dengan Israel dan pergerakan rakyat kedua-dua negara tersekat dengan sendirinya.
Namun, apa yang berlaku kini tentu saja memeranjatkan kita semua.
Dilaporkan sekumpulan diplomat Israel telah berkunjung ke Malaysia baru-baru ini, di sebalik Kuala Lumpur dan Tel Aviv tidak mempunyai sebarang hubungan diplomatik.
Jurucakap Kementerian Luar Israel, Immanuel Nahshon mengesahkan kehadiran itu dengan mengatakan para diplomat itu hadir untuk menyertai persidangan berkaitan penempatan manusia yang berlangsung selama seminggu di Kuala Lumpur.
Para diplomat Israel yang diketuai oleh David Roet, bekas Timbalan Duta Israel ke PBB itu juga dilaporkan turut mengadakan pertemuan dengan pegawai-pegawai dari Malaysia.
Menulis di laman Twitternya kemudian, Roet menyifatkan kunjungannya ke Malaysia sebagai pengalaman yang unik dan melahirkan harapan besar tentang hubungan kedua-dua negara di masa depan.
Apa sudah jadi dengan perkembangan terbaru ini?
Apakah Malaysia mahu berbaik-baik dan bakal mengiktiraf Israel pada masa depan?
Tidakkah kehadiran diplomat Israel ini telah mengguris hati rakyat Palestine dan memberi erti penentangan kita kepada Israel bagaikan tidak bermakna lagi?
Dalam pada itu, jika kita masih ingat, Malaysia pernah menghalang kemasukan dua ahli sukan Israel ke negara ini untuk menyertai Kejohanan Layar Belia Sedunia dengan tidak mengeluarkan visa kepada mereka.
Adakah ahli sukan lebih berbahaya berbanding diplomat?
(ShahbudinHusin 13/02/2018)

0

0

votes
Article Rating
Kongsikan artikel ini


LEBIH BAIKLAH MO1 AJAK YB MARANG PERGI MEMANCING!!

1. Kesian MO1. Mesti berpeluh-peluh nak cuba yakinkan anak muda dan para belia utk tonjolkan kononnya Kerajaan dia baik – lebih baik dari Tun M.
2. Antara lain dia kata susah utk parti sarkas nak tipu dlm undang2 pilihanraya yang makin ketat. Jika pilihanraya tipu, takkan lah parti sarkas kalah di Selangor, Penang dan Kelantan.
3. Dia juga kata anak muda tak usah takut sekarang..dia lebih terbuka. Tak tangkap anak muda yang kritik Kerajaan guna ISA melalui operasi Lalang.
4. Maaflah kena jawab hujah tak cerdik ni. Kalau setakat berani hentam Tun M jauh-jauh dan takut nak berdebat secara berdepan..lebih baik diamlah atau ajak Yb Marang pergi mancing lah.
5. Oh pilihanraya x  tipu ya..sebab tu lah Selangor, Penang dan Kelantan parti sarkas kalah ya. Senang je nak jawab.Kalah tu bukan kerana tak tipu. Tapi , dah tipu pun masih kalah juga.Jika tak tipu dan pilihanraya lebih adil dan bersih, lagi teruk lah parti sarkas kalah dan mungkin bukan setakat negeri, peringkat pusat pun kalah.
6. Anak muda x perlu takut kpd ISA atau Operasi Lalang ya. Lah lagi mudah nak jawab. Masa ISA dan Operasi Lalang tu, Mr. ada dalam Kabinet tak masa tu ? Jika ada, setuju tak ISA dan Operasi Lalang tu? Jika setuju, please tutup mulut lah ,jgn ckp ,buat malu je. Jika tak setuju , ada bersuara tak? Dan kenapa x letak jawatan dan protes ?
7. Ya, setuju Mr. hapuskan ISA. Tapi di bawah rejim Mr. lagi teruk. Ada SOSMA yang lagi teruk dari ISA. Ada POTA ada POCA – yang ada di dalamnya ruh jahat ISA. Dan yang lebih teruk lagi Mr. juga buat Akta MKN – rampas kuasa YDPA terang2.
So,  jgn ingat semua rakyat mcm parti suci Pak Aji yang Mr boleh temberang lah. Sori mori lah. Ginilah , rasa dah boleh dah slow- slow paket barang nak bawa keluar dari Putrajaya Mr .- jgn lupa bawa Mrs sekali ya dan pembantu Mrs yang jantan agak rajin juga mengomel tu.
MOHD HANIPA MAIDIN
AHLI PARLIMEN SEPANG.

0

0

votes
Article Rating
Kongsikan artikel ini


SEPATUTNYA SUDAH LAMA BERSATU BERTEGAS DALAM SOAL DISIPLIN AHLI-AHLINYA

Bersatu adalah parti masa depan dan bakal menjadi kerajaan selepas PRU 14 akan datang bersama Pakatan Harapan untuk menggantikan UMNO dan BN yang dipimpin oleh Najib Razak yang sarat dengan pelbagai isu, skandal dan masalah.
Sebab itu, tidak menghairankan apabila Bersatu menjadi parti yang paling banyak menerima gangguan dalaman yang kononnya dicetuskan oleh mereka yang tidak setuju dengan pemimpin-pemimpin tertentu serta membuat laporan kepada Pejabat Pendaftar Pertubuhan atau ROS berkaitan pendaftarannya.
Tidak cukup dengan serangan semua pemimpin UMNO dan kerajaan terhadap Bersatu dan Tun Mahathir Mohamad, termasuk Najib sendiri yang seolah-olah dihantui ketakutan akan kehilangan kuasa, parti itu juga cuba dilemahkan melalui anasir-anasir dalaman yang sengaja ditimbulkan.
Sejak kebelakangan ini, jelas terlihat kecenderungan ahli atau bekas ahli Bersatu yang silih berganti tampil mengadakan sidang media yang difahami tujuannya ialah untuk melemahkan parti itu serta mengurangkan keyakinan rakyat terhadapnya.
Jika mereka ahli yang setia kepada parti dan ikhlas untuk bersama-sama menyelamatkan negara, mengapakah mereka sanggup berbuat demikian?
Sudah tentu mereka yang melakukan perkara itu tidak melakukannya dengan percuma, sebaliknya dipercayai ada habuan tertentu yang sedia menunggu atau sudah pun diterima.
Mereka itu adalah ahli palsu Bersatu yang sama ada memang diserap menyertai Bersatu atau tergoda dengan tarikan wang ringgit yang lumayan yang ditawarkan oleh pihak yang takut akan kehilangan kuasa.
Cara mereka mengadakan sidang media, membuat laporan kepada ROS dan kemudian dilayan dalam siaran media arus perdana yang memang diketahui umum dimiliki oleh UMNO, dengan sendirinya mengesahkan siapa dalang sebenar di sebalik sandiwara itu.
Namun demikian, dengan langkah Bersatu mengambil tindakan tegas memecat tiga ahlinya yang melakukan perkara itu, sambil memerhati ahli-ahlinya yang lain yang melakukan perbuatan yang sama, meskipun sedikit terlewat, ia masih boleh diberikan pujian.
Seharusnya sejak awal lagi Bersatu sudah bersikap tegas dalam soal disiplin ini. Ahli-ahli yang membuat onar dengan sengaja harus diambil tindakan tegas dengan memecat mereka sesegera yang mungkin.
Mereka adalah parasit dan tidak layak berada dalam Bersatu yang bakal menjadi kerajaan yang bersih dan bermatlamat menyelamatkan negara ini. Mereka sebaliknya lebih sesuai bersama UMNO yang sudah rosak dan akan kehilangan kuasanya tidak lama lagi.
Malangnya, ada beberapa ahli yang berbuat onar itu sampai beberapa kali sempat mengadakan sidang media dan memburuk-burukkan Bersatu tanpa diambil sebarang tindakan.
Sepatutnya, sebaik saja mereka muncul buat kali pertama memburukkan Bersatu, tindakan disiplin sudah pun diambil. Jangan dibiarkan dua tiga kali mereka muncul memakai baju Bersatu tapi memburukkan parti sendiri.
Dengan segera dipecat, mereka serta-merta tidak bernilai lagi jadinya. Apa pun sidang media dan cakap mereka selepas itu tidak akan dipeduli lagi. UMNO yang selama ini membayar mereka juga berkemungkinan akan menjauhkan diri.
Apa yang diharapkan ialah agar selepas ini Lembaga Disiplin Bersatu  lebih tegas dan kerap mengadakan mesyuarat berhubung pelanggaran disiplin di kalangan ahli-ahlinya.
Hanya ketegasan dalam membendung pelanggaran disiplin ini akan membantu kelancaran Bersatu bersama Pakatan Harapan menuju Putrjaya.
(ShahbudinHusin 14/02/2018)

0

0

votes
Article Rating
Kongsikan artikel ini


PENJELASAN KHAIRUDDIN ISU TANAH IJOK

SAYA AKAN AMBIL TINDAKAN UNDANG-UNDANG KEATAS RAHMAN DAHLAN ‘OTAK UDANG’ YANG TELAH MEMFITNAH SAYA SECARA SENGAJA DAN BERNIAT JAHAT!! ISU INI BERLAKU DI ZAMAN UMNO TADBIR NEGERI SELANGOR!! IANYA TIADA KAITAN LANGSUNG DENGAN DATO SERI AZMIN ALI!!
Rahman dahlan telah memfitnah saya secara sengaja dan berniat jahat!! Dia ‘otak udang’ tak faham fakta serta sejarah isu tanah peneroka mukim ijok!!
Sebab itu saya tak faham dengan kalangan para penasihat perdana menteri paling korup kerana mereka suka cakap bodoh tanpa usul periksa fakta!!
Saya akan berbincang secara kadar segera dengan peguam untuk mengambil tindakan undang-undang saman malu di atas fitnah yang tidak berasas oleh rahman dahlan ‘kaki bodek minda lemah otak udang!!’
Tindakan undang-undang juga akan diambil keatas chegubard yang mula-mula memfitnah diri saya dalam isu tanah peneroka mukim ijok!!
Isu ini tiada kaitan langsung dengan yab dato seri azmin ali!!
Kes tanah peneroka mukim ijok ini mempunyai kaitan secara langsung dengan pemimpin-pemimpin umno selangor terdahulu!!
Pembelian tanah peneroka mukim ijok ini dibeli oleh syarikat mujur zaman sdn bhd pada tahun 1990an ketika tan sri muhamad taib menjadi menteri besar selangor!!
Pembelian tanah ini oleh syarikat mujur zaman sdn bhd telah diinstrumenkan oleh pemimpin-pemimpin umno selangor pada saat tersebut!!
Pada waktu itu saya tidak pernah menganggotai syarikat ini!! Saya dilantik menganggotai syarikat ini pada tahun 2009 selaku pengerusi prime utilities bhd serta fountain view bhd di mana mujur zaman sdn bhd adalah anak syarikatnya.
Komplikasi urusan tanah ini berlaku di zaman tan sri khalid ibrahim menjawat jawatan menteri besar selangor.
Tanah peneroka mukim ijok bukan milik kerajaan negeri selangor!! Ianya adalah tanah persendirian yang dibeli oleh syarikat mujur zaman sdn bhd dari para peneroka di situ!!
Ketika saya menjadi pengerusi syarikat ini; tugasan saya adalah untuk menyelesaikan masalah projek perumahan yang terbengkalai.
Semua rumah-rumah yang terbengkalai pada waktu itu telahpun disiapkan pada awal tahun 2012.
Syarikat Perumahan Negara (SPN) turut terlibat untuk menyiapkan projek perumahan syarikat tersebut yang terbengkalai pada waktu itu!!
Tugasan kedua saya juga pada ketika itu adalah untuk menyelesaikan masalah ‘cukai tanah’ yang dikatakan tertunggak oleh tan sri khalid ibrahim ketika menjadi menteri besar selangor.
Apabila semua permasalahan projek tersebut diselesaikan; maka pada tahun 2013 saya telah meletak jawatan sebagai pengerusi syarikat prime utilities bhd serta fountain view bhd.
Sesungguhnya juga, saya tidak memegang sebarang saham syarikat tersebut langsung!! Saya hanyalah seorang pengerusi syarikat yang dilantik sahaja!!
Niat jahat rahman dahlan ‘otak udang’ ini tidak menghairankan saya!! Pemimpin-pemimpin umno pada hari ini terdiri dari ‘kaki bodek minda lemah otak udang’ semata-mata!!
Sebab itu umno habis ‘lingkup!!’ Parti umno rosak teruk disebabkan oleh penyangak-penyangak ini!!
Puak bangang ini sanggup melakukan apa saja untuk membodek perdana menteri paling korup demi untuk kepentingan peribadi!!
Demi poket, pangkat dan perut; puak-puak bangang ini sanggup melakukan apa saja bagi mempertahankan bos mereka yang teramat korup!!
Insya-Allah, saya sudah bersedia untuk berjumpa dengan rahman dahlan di kamar mahkamah dalam sedikit masa lagi!!
Fakta yang selebihnya saya akan pamerkan di kamar mahkamah kelak!!
Permasalahan kes tanah peneroka mukim ijok ini tiada kena-mengena dengan dato seri azmin ali kerana sejarah pembelian tanah tersebut berlaku di zaman umno perintah negeri selangor!!
Ikhlas dari;
KHAIRUDDIN ABU HASSAN
Koordinator
Deklarasi Rakyat
15 Februari 2018

0

0

votes
Article Rating
Kongsikan artikel ini


PILIHANRAYA DAH DEKAT SANGAT KE?

Wah…tiba-tiba saja minyak turun harga!!

 Turunnya banyak pulak tu!!

 Dua hari menjelang sambutan Tahun Baru Cina, hari ini diumumkan harga petrol RON95 turun 10 sen, RON97 turun 11 sen dan diesel turun 12 sen.

 Pada minggu lalu, harga RON95 naik 2 sen, manakala bagi RON97 dan diesel naik 3 sen.

 Kenapa tiba-tiba minggu ini turun?

 Ada kita dengar harga minyak dunia sedang menjunam?

 Jika harga minyak dunia tidak turun, bagaimana harganya di negara kita boleh turun?

 Adakah ini tanda-tanda pilihanraya sudah begitu dekat?

 Adakah minggu depan dan minggu-munggu seterusnya, harga minyak akan akan diturunkan lagi?

 Adakah penururan ini bertujuan menggembirakan serta mengambil hati pengundi-pengundi Cina serta rakyat yang lainnya?

 Tetapi, adakah rakyat dan pengundi sedia beralih arah dan menyokong kerajaan kleptokrasi hanya dengan diberikan “gula-gula” penurunan harga minyak yang bersifat sementara ini?

 Bagaimana dengan beban GST?

 Bagaimana dengan skandal 1MDB, Felda, MARA, NFC, dan sekian banyak “pekung”, “sopak” dan “kudis” lain yang ada dalam kerajaan sejak Najib Razak menjadi Perdana Menteri?
Sediakah kita, hanya kerana turunnya 10 sen harga minyak, memaafkan Najib dan memberinya mandat untuk terus berkuasa lagi yang bersamanya mungkin datang lebih banyak kesengsaraan baru buat kita semua?
(ShahbudinHusin 14/02/2018).

0

0

votes
Article Rating
Kongsikan artikel ini


BUKAN PBB YANG MENJEMPUT ISRAEL DIPERSOAL, TAPI MALAYSIA YANG MEMBERI
IZIN MASUK DIPERTIKAI

Menteri Luar Negeri, Anifah Aman mempertahankan kehadiran diplomat Israel untuk menyertai persidangan berkaitan penempatan manusia di negara ini dengan berkata, jemputan itu dilakukan oleh Pertubuhan Bangsa-Bangsa Bersatu atau PBB.
Kata beliau, tiada mana-mana pegawai Malaysia menandatangani surat jemputan kepada Israel, sebaliknya ia dilakukan oleh Pengarah Eksekutif UN-Habibat, agensi penganjur persidangan PBB itu.
Selain itu, tegasnya, antara perjanjian dengan negara penganjur ialah penyertaan dalam persidangan itu hendaklah dibuka kepada semua negara anggota PBB dan mana-mana agensi pengkhususan.
Apa reaksi spontan kita bila membaca penjelasan Anifah ini?
Penjelasan lepas tangan? Sekadar alasan? Atau jawapan tidak cerdik?
Sebenarnya ada dua isu dalam soal kehadiran diplomat Israel ini yang gagal ditangani oleh Anifah dalam penjelasannya.
Pertama, kita tidak mempertikaikan siapa yang menjemput, tetapi mempersoalkan siapa yang memberi keizinan masuk kepada diplomat Israel itu.
Kenapa Malaysia memberi keizinan masuk dan gagal bertegas kepada PBB berkaitan Israel?
Apakah PBB tidak boleh disanggah dan semua keputusannya mesti diakuri tanpa banyak soal oleh negara kita?
Jika begitu, di mana maruah rakyat Malaysia dan kedudukan kita sebagai negara yang berdaulat, bebas dan merdeka?
Kedua, bukankah sudah kerapkali Israel mengingkari ketetapan atau resolusi PBB berkaitan Palestine?
Jadi, mengapa pula Malaysia mesti akur dengan ketetapan PBB bila berdepan dengan Israel yang selalu engkar, degil serta keras kepala terhadap resolusi badan dunia itu?
Tidakkah Israel yang selalu engkar itu mesti diajar dengan sikap keengkaran  juga?
Kenapa Malaysia akhirnya tunduk dan membenarkan kehadiran diplomat Israel itu, di sebalik kita bersama rakyat Palestine dalam perjuangannya?
Apakah keengganan Malaysia untuk bersikap keras terhadap Israel kerana adanya nasihat daripada Apco?
(ShahbudinHusin 15/02/2018).

0

0

votes
Article Rating
Kongsikan artikel ini


MENGAPA MALAYSIA MUDAH TUNDUK KEPADA TEKANAN ISRAEL? MANA NAJIB? MANA
ZAHID HAMIDI?

Sebagaimana yang dilaporkan media, kemasukan diplomat Israel ke negara ini bagi menyertai suatu persidangan antarabangsa minggu lalu adalah berikutan negara zionis tersebut menggunakan tekanan diplomatik terhadap Malaysia.
Tekanan itu dikatakan dilakukan oleh Israel melalui pengaruh pejabat Setiausaha Agung PBB, Antonio Gutteres.
Oleh kerana persidangan yang dianjurkan adalah berkaitan dengan PBB, Malaysia diberitakan ditekan dengan komitmen untuk membenarkan kemasukan semua negara peserta, termasuk Israel.
Soalnya, kenapa Malaysia yang dipimpin oleh Najib Razak begitu mudah tunduk kepada tekanan diplomatik seperti itu?
Apakah tidak boleh Malaysia berkeras dalam soal prinsip berkaitan Islam dan penentangan terhadap keganasan di bumi Palestine dengan tetap menolak kehadiran diplomat Israel?
Perlu sangatkah kehadiran diplomat Israel?
Atau terlalu pentingkah persidangan berkaitan penempatan manusia itu kepada Malaysia sehingga sanggup tunduk kepada tekanan Israel dan mengenepikan perasaan umat Islam dan perjuangan rakyat Palestine?
Di mana sebenarnya nilai suara berdegar-degar dan gegak-gempita Malaysia berkenaan Palestine selama ini?
Yang lebih memilukan, sudah beberapa hari sejak isu ini menjadi bualan rakyat, mengapa Najib dan Zahid Hamidi sebagai dua pemimpin utama kerajaan masih lagi mendiamkan diri?
Kenapa tidak berani berkata sesuatu dengan segera?
Apakah sebagaimana kita bermusuh dengan pengganas komunis, tetapi akhirnya Najib membentangkan “karpet merah” kepada pemerintah komunis China untuk memiliki aset, tanah dan kekayaan di negara kita, tidak mungkin suatu hari nanti hubungan Malaysia dengan Israel juga bakal memasuki fasa yang lebih lunak dan saling berbaik-baik?
(ShahbudinHusin 15/02/2018

0

0

votes
Article Rating
Kongsikan artikel ini


ADAKAH BN SUDAH 'GOYANG' DI LANGKAWI?

Tiga hari lalu, Ahli Parlimen Langkawi, Nawawi Ahmad meluahkan harapan agar Tun Mahathir Mohamad tidak meneruskan hasrat untuk bertanding di pulau tersebut dalam PRU 14 akan datang nanti.
Kata beliau, meskipun sumbangan Tun Mahathir adalah besar di pulau itu, tetapi dengan bertandingnya Pengerusi Pakatan Harapan itu, ia sudah tentu akan mengundang kata-kata yang “menyakitkan hati” terhadapnya ketika kempen berlangsung.
Semalam pula, “kepala bapak”  BN iaitu Najib Razak sendiri turun ke Langkawi untuk berkempen dan bertemu pengundi Cina di situ.
Dalam perjumpaan itu, Najib mengajak pengundi Langkawi untuk memilih parti yang kuat berbanding kedudukan seseorang individu.
Sejak mengumumkan Langkawi adalah salah satu kawasan yang mungkin ditandinginya dalam pilihanraya akan datang, beliau dilihat semakin kerap menghadiri program di pulau itu.
Setiap kali kunjungannya pula, pastilah ribuan datang dan hadir untuk mendengar ceramah Tun Mahathir.
Selepas Nawawi meluahkan harapannya agar Tun Mahathir tidak bertanding di Langkawi dan kemudian Najib sendiri turun padang ke pulau lagenda itu, adakah semua ini adalah petanda BN sudah mulai “goyang” di Langkawi?
Selepas ini, mungkinkah lebih ramai pemimpin UMNO dan BN akan turut bersilih ganti turun ke Langkawi untuk memastikan kalahnya Tun Mahathir dan seterusnya menghalang beliau menjadi Perdana Menteri sekali lagi?
Adakah Tun Mahathir peduli kata-kata yang menyakitkan hatinya berbanding iltizamnya untuk menyelamatkan negara ini daripada kerakusan kleptokrasi?
Dan dapatkah Tun Mahathir dikalahkan di Langkawi?
(ShahbudinHusin 17/02/2018)

0

0

votes
Article Rating
Kongsikan artikel ini


SIAPA KATA MALAYSIA TIADA PILIHAN?

Pepatah zaman kleptokrasi ada menyebut – kalau mahu pandai dan bijak, makanlah makanan berkhasiat, tetapi jika mahu jadi bengap, cubalah ambil dedak.
Tidak pasti sama ada Chandra Muzaffar ini jenis penerima dedak atau tidak, tetapi melihat kepada hujah-hujah yang disampaikannya dalam menyokong keputusan kerajaan membenarkan kehadiran diplomat Israel ke negara ini, ia nampak tidak jauh berbeza dengan cara berfikir mereka yang diketahui adalah penerima dedak daripada Najib Razak yang bertaburan di media sosial sekarang ini.
Chandra dilaporkan berkata, kehadiran diplomat Israel untuk menyertai Forum Bandar Sedunia di Kuala Lumpur, baru-baru ini tidak dapat dielakkan kerana ia adalah syarat yang ditetapkan oleh penganjur iaitu UN-Habitat, sebuah agensi PBB.
“Persidangan antarabangsa itu adalah anjuran PBB dan PBB tidak membeza-bezakan anggotanya. Jadi, diplomat itu hadir atas kapasiti dan kedudukannya sebagai negara anggota PBB.
“Ini bermakna bukan Malaysia yang menjemput Israel atau menyediakan platform untuk mereka datang. Sebagai tuan rumah, Malaysia harus mematuhi syarat-syarat yang ditetapkan, termasuk membenarkan kemasukan diplomat Israel.
“Malaysia tiada pilihan. Kita menjemput Israel bukan atas kehendak kita. Israel datang juga bukan kerana kerajaan Malaysia, tetapi untuk menghadiri WUF,” katanya lagi.
Fikir dan nilaikan sendiri hujah-hujah Chandra itu dan benarkah Malaysia tiada pilihan?
Pertama, apakah Forum Bandar Sedunia itu begitu penting bagi negara, kepada rakyat dan masa depan Malaysia?
Adakah jika menolak penganjurannya yang diketahui terdapat syarat mesti membenarkan kehadiran diplomat Israel, Malaysia akan dipulaukan oleh PBB, disekat ekonominya atau diperangi oleh mana-mana kuasa besar dunia?
Jika tiada apa-apa yang menggugat negara, kenapa Malaysia tidak menarik diri saja daripada menjadi tuan rumah sejak awal lagi?
Mana lebih penting, menolak penganjuran forum dan secara langsung menghalang kemasukan diplomat Israel atau setuju menganjurkannya dan membenarkan kehadiran diplomat Israel yang dengannya menyinggung perasaan seluruh umat Islam serta menodai sokongan kepada perjuangan rakyat Palestine selama ini?
Jadi, siapa kata kita tiada pilihan?
Kedua, apakah ketika kerajaan bersetuju untuk menjadi tuan rumah menganjurkan forum itu dahulu, Malaysia tidak menyemak syarat PBB yang menghendaki semua negara peserta, termasuk Israel, mesti dibenarkan masuk ke negara ini?
Jika ia disedari sejak awal, kenapa Malaysia setuju juga menjadi penganjur atau pernahkah Malaysia cuba berunding dengan PBB untuk mengecualikan kehadiran Israel ke negara kita?
Mustahak sangatkah kehadiran Israel atau Forum Bandar Sedunia akan cacat tanpa kelibat diplomat daripada negara yang selalu bersikap kejam terhadap rakyat Palestine?
Pilihan tiada atau Malaysia tidak cuba mengemukakan pilihan kepada PBB?
Akhirnya, katalah persoalan tentang kehadiran diplomat Israel pernah dibangkitkan oleh Malaysia kepada PBB dan ia ditolak oleh badan dunia itu, tidakkah lebih mulia kita menolak saja untuk jadi penganjur forum tersebut?
Sekurang-kurangnya Malaysia dapat menunjukkan ketegasannya dalam soal Israel kepada PBB dan dalam masa yang sama dapat memperlihatkan kita tidak bersikap talam dua muka dalam menyokong perjuangan rakyat Palestine.
Di mana harga diri Malaysia jika dalam soal berkaitan Israel dan Palestine pun boleh dikompromi hanya dengan sebuah forum yang belum tentu memberi banyak makna rakyat dan negara?
Hakikatnya, pilihan memang ada, terbuka dan terbentang dengan luasnya. Hanya mahu atau tidak mahu mengemukakannya saja.
Chandra sebagai penganalisis politik antarabangsa tentu lebih tahu mengenainya, cuma sama ada beliau memilih untuk bercakap tentang kebenaran atau lebih selesa jadi pengampu dan pembodek, sama seperti penerima dedak yang bertebaran di media sosial yang tidak susah untuk dikenalpasti daripada gaya menulis dan cara berfikirnya mereka.
(ShahbudinHusin 16/02/2018).

0

0

votes
Article Rating
Kongsikan artikel ini


TALAM DUA MUKA VS TALAM DUA MUKA?

Meskipun merupakan rakan karib, Pas juga nampaknya tidak dapat menahan diri daripada turut “membedal” UMNO dan BN berhubung tindakan kerajaan memberi kebenaran masuk kepada diplomat Israel ke Malaysia, baru-baru ini.
Dua pemimpin Pas, Mohd Amar Nik Abdullah dan Tuan Ibrahim Tuan Man masing-masing bersuara dengan menyifatkan tindakan kerajaan itu sebagai bersikap “talam dua muka” dalam sokongan kepada rakyat Palestine selama ini.
Tuan Ibrahim malah menyifatkan tindakan terbaru ini membuktikan kerajaan BN tidak boleh dipercayai lagi dalam membela Baitulmaqdis yang merupakan kiblat pertama umat Islam daripada dijadikan ibu negara Israel yang dicadangkan oleh Amerika Syarikat.
Hebat nampaknya “pukulan” Pas terhadap UMNO dan BN kali ini!!
Tapi, bolehkah kata-kata pemimpin Pas ini diyakini?
Kenapa Presiden Pas, Hadi Awang sendiri tidak bersuara?
Tidak mungkinkah Pas juga cuba bersikap “talam dua muka” dalam perkara ini untuk menjaga hati pengikut bawahan mereka yang dikesan tidak tidak setuju dengan pendirian Pas berbaik-baik dengan Najib dan UMNO sejak kebelakangan ini?
Hakikatnya, UMNO dan BN bukan saja tidak boleh dipercayai dalam membela Islam dan kedudukan Baitulmaqdis, malah hampir dalam semua perkara.
Apa saja yang diserahkan kepada UMNO dan BN untuk menjaganya, segala-galanya akan musnah binasa akhirnya.
Kepentingan negara, kepentingan Melayu, tanah milik negara, tanah rizab Melayu, wang negara, malah enjin jet pun boleh lesap bila dijaga oleh UMNO dan BN.
Oleh kerana UMNO dan BN sudah tidak boleh dipercayai itulah, maka pertukaran kerajaan adalah satu-satunya jawapan bagi penyelesaian kepada segala masalah dalam negara ini.
Apakah Pas dan Hadi masih tidak sedar mengenai perkara itu dan masih lagi mahu terus berkawan baik dengan Najib, UMNO dan BN serta sanggup dilihat sama bersikap “talam dua muka” juga
(ShahbudinHusin 16/02/2018)

0

0

votes
Article Rating
Kongsikan artikel ini


JIKA BENAR NAZRI 'KURANG AJAR' KERANA TUN M YANG AJAR, KENAPA RAMAI
BEKAS MENTERI LAIN TIDAK 'KURANG AJAR' SEPERTINYA?

 Menteri Pelancongan dan Kebudayaan, Nazri Aziz berkata, sikapnya yang terlihat “kurang ajar”  pada hari ini adalah kerana diajar oleh Tun Mahathir Mohamad.

 Jelasnya, perkara itu dipelajarinya ketika beliau berkhidmat selama lima tahun sebagai menteri di bawah pentadbiran bekas Perdana Menteri itu.

 “Dulu Tun Mahathir pernah ajar saya apa yang saya perlu buat. Saya jadi menteri ketika berusia 44 tahun, lima tahun di bawah dia.

 “Semua dia ajar saya, termasuk kalau hari ini saya “kurang ajar”, dia yang ajar saya jadi “kurang ajar”. Jadi,  jangan marah saya, “ kata Nazri dalam sebuah program di Kelantan, malam tadi.

 Benarkah begitu?
Kalau benar Nazri menjadi “kurang ajar” kerana diajar oleh Tun Mahathir, ini bermakna bekas Perdana Menteri itu tentu jauh lebih “kurang ajar” berbanding Nazri.

 Tetapi, adakah Tun Mahathir seorang pemimpin yang selalu bersikap kurang ajar?

 Pernahkah beliau mengungkapkan perkataan “bangsat”, “bangang”, “haramjadah” atau “kepala bapak kau” sewaktu menjadi Perdana Menteri dahulu?

 Meskipun berbeza pendapat dengan Tunku Abdul Rahman Putra Alhal misalnya, pernahkah Tun Mahathir bersikap “kurang ajar” terhadap Bapa Kemerdekaan itu?

 Apakah penghormatan orangramai, malah di peringkat antarabangsa terhadap Tun Mahathir kerana peranannya sebagai “guru kurang ajar” atau disebabkan kewibawaan dan sumbangannya sebagai pemimpin?

 Jika benar juga Nazri menjadi “kurang ajar”  kerana diajar oleh Tun Mahathir, mengapa hanya Nazri seorang saja yang bersikap “kurang ajar” sekarang ini?

 Mengapa sekian ramai bekas menteri lain, malah yang pernah berkhidmat lebih lima tahun di bawah Tun Mahathir, tiada yang jadi “kurang ajar” seperti Nazri?

 Mengapa bekas menteri seperti Sabbaruddin Chik, Sanusi Junid, Rafidah Aziz, Rais Yatim, Ling Liong Sik, Samy Vellu dan ramai lagi kelihatan baik-baik saja dan tidak pernah terlihat bersikap “kurang ajar” sepertinya?

 Bukankah jika Nazri yang berkhidmat hanya lima tahun di bawah Tun Mahathir sudah jadi “kurang ajar” seperti sekarang, sudah pasti bekas-bekas menteri lain yang berkhidmat lebih lama daripada beliau sepatutnya akan menjadi lebih “kurang ajar” lagi?

 Di mana silapnya?

 Adakah bekas menteri-menteri  lain itu tidak diajar oleh Tun Mahathir untuk menjadi kurang ajar atau mereka tidak “secerdik”  Nazri yang dapat menerima ajaran Tun Mahathir hanya dalam waktu yang lebih singkat iaitu lima tahun saja, lalu terus jadi “kurang ajar”?

 Apa sebenarnya?

 Bagaimana dengan anak Nazri sendiri, sebagaimana dilaporkan media beberapa hari lalu yang dianggap oleh orangramai bersikap “kurang ajar” kerana berbalah dengan ibu tirinya iaitu isteri Nazri sekarang melalui media sosial?

 Siapa yang mengajarnya?

 Adakah ia salah Tun Mahathir juga?
(ShahbudinHusin 17/02/2018).

0

0

votes
Article Rating
Kongsikan artikel ini


UNTUNG PENGUNDI LANGKAWI…APA KATA TUN M UMUM KAWASAN LAIN PULA UNTUK
DITANDINGINYA?

 Sah UMNO dan BN kini sudah semakin “goyang” di Langkawi!

 Berikutan ura-ura Tun Mahathir Mohamad mungkin bertanding di Langkawi, Najib Razak semalam mengumumkan peruntukan pembangunan berjumlah RM1.3 bilion untuk pulau itu.

 Projek yang diumumkan ialah pembinaan bangunan tambahan Hospital Langkawi bernilai RM500 juta, kuarters baharu petugas kesihatan (RM135 juta), balai bomba dan kuarters baharu di Padang Matsirat (RM30 juta), menaik taraf Jalan Bulatan Lapangan Terbang- Pulapol Langkawi (RM50 juta) dan projek mengatasi masalah bekalan air (RM600 juta).

 Ini baru ura-ura Tun Mahathir mahu bertanding di Langkawi kerana beliau juga ada beberapa kawasan lain sebagai pilihan seperti Kubang Pasu, Putrajaya dan lain-lain, tetapi nampaknya sudah berbilion-bilion ringgit dicurahkan.

 Bagaimana jika sudah sah beliau bertanding nanti, berapa bilion lagi agaknya akan dicurahkan oleh Najib?
Untung pengundi Langkawi, jika dulu sebagai Perdana Menteri, Tun Mahathir sudah membangunkan Langkawi, kini belum pun jadi wakil rakyat bagi pulau itu, beliau sudah pun mampu mendatangkan banyak pembangunan yang banyak banyak penduduknya.
Jika bukan Tun Mahathir yang mahu bertanding di Langkawi, pasti peruntukan RM1.3 bilion itu tidak diumumkan oleh Najib.

 Hebat kan Tun Mahathir!!

 Tetapi, adilkah hanya Langkawi saja yang dicurahkan peruntukan pembangunan yang melimpah ruah oleh Najib?

 Bagaimana dengan kawasan-kawasan lain?

 Adakah BN boleh menang di kawasan lain dengan selesa tanpa wang berbilion-bilion atau hanya Langkawi penting bagi Najib?

 Atau bolehkah selepas ini Tun Mahathir mengumumkan kawasan lain pula untuk ditandinginya supaya Najib turut  mencurahkan juga beberapa bilion ringgit untuk pembangunan  kawasan itu?
(ShahbudinHusin 18/02/2018)

0

0

votes
Article Rating
Kongsikan artikel ini


LEBIH BAIK NAJIB ADAKAN PILIHANRAYA SELEPAS HARI RAYA, DAPATLAH JUGA
BERAYA DULU BUAT KALI TERAKHIR DI SERI PERDANA!!

 Tidak ada mana-mana Perdana Menteri selain Najib Razak yang pernah menangguhkan tarikh mengadakan pilihanraya sehingga ke penghujung tempoh seperti mana sekarang ini.

 Biasanya, menghampiri empat tahun atau lebih sedikit empat tahun daripada tarikh pilihanraya sebelumnya, mana-mana Perdana Menteri akan segera mengadakan pilihanraya bagi mendapatkan mandat baru daripada rakyat.

 Tindakan Najib sekarang ini tidak lain ialah kerana beliau begitu takut kalah dan kehilangan kuasa. Perdana Menteri lain melihat  pilihanraya ialah proses biasa untuk mendapatkan mandat dan kepercayaan baru, tetapi PRU 14 bagi Najib adalah detik yang mungkin akan menukar sama sekali kesudahan dalam hidupnya.

 Jika kalah, Tun Mahathir Mohamad sudah menjanjikan akan memburu dan menghadapkan Najib ke muka pengadilan, khususnya berkaitan skandal 1MDB dan wang RM2,600 juta, di mana penjara adalah paling mungkin destinasi terakhir baginya.

 Lantaran itu, meskipun Parlimen akan terbubar dengan sendirinya pada 24 Jun depan, hanya kira-kira empat bulan daripada sekarang, tarikh pilihanraya dan bila Najib akan membubarkan Parlimen masih menjadi misteri dan teka-teki.

 Bilakah paling mungkin pilihanraya akan diadakan?

 Ada yang meneka Najib akan membubarkan Parlimen selepas perayaan Tahun Baru Cina ini atau setelah sambutan Chap Goh Meh  dan ada juga yang menjangkakan pilihanraya pada Mac atau April, namun tidak kurang  juga yang meramalkan beberapa tarikh yang lain.

 Timbalan Perdana Menteri, Ahmad Zahid Hamdii semalam membayangkan pilihanraya akan diadakan sebelum sebelum sambutan Hari Raya Aidil Fitri.

 “Kita ada tiga raya…raya Cina baru lepas…sebelum raya haji, kita ada raya puasa tapi sebelum raya puasa, kita ada satu lagi ‘raya besar’,” kata Zahid Hamidi lagi.

 Bagi yang nakal pula, mereka meramalkan Najib mungkin tidak mengadakan langsung pilihanraya dengan menjangkakan suatu kekacauan atau rusuhan akan meletus bagi membolehkan perisytiharan darurat dikuatkuasakan.

 Kata mereka, buat apa Najib mengadakan pilihanraya kerana UMNO dan BN pasti akan kecundang kali ini melalui sentuhan dan pengaruh Tun Mahathir yang mengetuai Pakatan Harapan, selain negara terlalu sarat dengan isu yang akhirnya rakyat akan membuat pertimbangan bahawa pertukaran kerajaan adalah pilihan paling logik dan munasabah untuk dilakukan.

 Tetapi, meniadakan pilihanraya juga bakal memberi risiko kepada Najib kerana ia mungkin mencetuskan penolakan rakyat secara mendadak dan lebih kuat terhadapnya.

 Kiranya itu berlaku, Najib akan kecundang dan ditolak rakyat juga akhirnya.

 Jika begitu, bilakah tarikh paling mungkin Najib patut membubarkan Parlimen dan mengadakan pilihanraya?

 Sebagaimana yang disebut pada awal lagi, kelewatan Najib mengadakan pilihanraya ialah kerana beliau tidak yakin mampu memenanginya. Angin kalah lebih kuat berbanding tiupan bayu menang. Di mana-mana terpamer luahan rakyat yang tidak puas hati, marah dan meluatnya terhadapnya.

 Meskipun di permukaan terlihat tenang dan seolah-olah aman, tetapi majoriti rakyat sebenarnya sudah ada pilihan. Jika ramai yang tidak puas hati, marah dan meluat sekarag ini, tentulah tidak mungkin Najib yang diketahui bakal lebih menyusahkan lagi kehidupan rakyat akan dijadikan pilihan untuk terus mengetuai negara ini bagi tempoh lima tahun yang seterusnya.

 Oleh itu, PRU 14 paling mungkin merupakan pilihanraya yang terakhir bagi Najib dan kerajaan akan bertukar tangan selepas ini. Dalam masa yang sama, kita juga sedia maklum gaya hidup Najib yang suka kepada glamour, mewah dan gemerlapan.

 Dengan yang demikian, Najib sebaiknya menunda tarikh pilihanraya sehingga Hari Raya Aidil Fitri diadakan iaitu pada pertengahan Jun depan. Melaluinya dapatkan Najib dan keluarganya mengadakan sambutan rumah terbuka Aidilfitri buat kali terakhir di Seri Perdana terlebih dahulu dengan penuh mewah serta warna-warni, sambil menjadikannya acara kempen paling meriah serta gah.

 Jika pilihanraya diadakan sebelum Hari Raya Puasa dan BN kecundang akhirnya, di manakah Najib dan Rosmah mahu menyambut Hari Raya nanti?

 Memang diketahui juga bahawa pada 8 Jun, Anwar Ibrahim akan dibebaskan dari penjara dan kiranya pilihanraya diadakan selepas Hari Raya Puasa, ia akan mengundang lebih berisiko bagi Najib, UMNO dan BN untuk menentang Pakatan Harapan.

 Bolehkah kita bayangkan berapa ratus ribu akan hadir jika Tun Mahathir dan Anwar berada di atas satu pentas ceramah yang sama?

 Bayangkan juga jika siri ceramah itu sempat di adakan ke seluruh negara?

 Tetapi, Najib dan Rosmah jangan terlalu risau dengan keadaan itu. Hadapilah ia dengan tenang dan penuh kecekalan.

 Kalah dan hilang kuasa selepas dapat berpesta dan berhari raya buat kali terakhir di Seri Perdana dengan menunjukkan pakaian mewah dan beg tangan mahal kepada rakyat jelata adalah lebih bererti daripada kalah dan hilang kuasa sebelum sempat berbuat apa-apa.
(ShahbudinHusin 19/02/2018).

0

0

votes
Article Rating
Kongsikan artikel ini


UMAT ISLAM DITIPU, HAKIKATNYA ISRAEL DEKAT DI HATI NAJIB, KATA MAHFUZ

ISRAEL DI HATI NAJIB: DULU LANTIK APCO SEBAGAI PENASIHAT,  KINI BENAR DIPLOMAT ISRAEL MASUK MALAYSIA.
1. Terdedah maklumat bahawa antara punca kehadiran diplomat Israel ke Malaysia kerana ‘tekanan diplomatik secara terperinci’ yang dibuat oleh Israel ke atas Malaysia. Ia susulan daripada pendedahan bahawa diplomat Israel berjaya menjijak kaki di bumi  Malaysia menghadiri sidang rasmi selama seminggu di Kuala Lumpur dengan menggunakan pasport rasmi Israel, dalam keadaan Putrajaya dan Tel Aviv tidak mempunyai sebarang ikatan hubungan rasmi.
2. Difahamkan Israel membawa usul ini ke pejabat Setiausaha Agung Pertubuhan Bangsa-Bangsa Bersatu (PBB), Anonio Guterres untuk menghadiri sidang Program Penempatan Manusia Pertubuhan Bangsa-Bangsa Bersatu (UN-HABITAT) di Kuala Lumpur.
Kerajaan Malaysia nafi menjemput Israel datang, dengan berdalih menyatakan surat jemputan kepada Israel bukan ditandatangani oleh mana-mana pegawai Malaysia sebaliknya ia ditandatangani Pengarah Eksekutif UN-Habitat, selaras Perjanjian Negara Penganjur (HCA) yang dimeterai antara organisasi berkenaan dan Malaysia.
Adakah Datuk Seri Anifa Aman, Menteri Luar Malaysia tidak sedar atau buat-buat lupa bahawa kerajaan pimpinan Najib Razak mengguna khidmat Syarikat Apco Worldwide Sdn Bhd dalam melaksanakan perkhidmatan berkaitan komunikasi secara “menyeluruh,” selain melakukan program mempromosi dan mengurus imej negara di peringkat antarabangsa dan membayar upah.
Agensi itu bukan PBB yang jemput atau cadangkan kepada kerajaan Malaysia yang mana antara pengarahnya juga adalah Margery Kraus, CEO Apco dan invdividu penting yang terlibat dengan akaun di Israel dan salah seorang penasihat antarabangsa kepada Apco adalah Doron Bergerbest-Eilon, bekas Ketua Perlindungan dan Keselamatan, Agensi Keselamatan Israel berpangkat Mejar Jeneral.
3. Sebegitu mudah alasan diberi untuk menghalalkan tindakan Israel berkampung di bumi Malaysia dan sebegitu mudah pula Wisma Putra mengizinkan mereka hadir dalam persidangan tersebut dan kenyataan penafian yang keluar dari mulut menteri hanya setaraf JKKK UMNO, ianya tidak menampakan kecerdikan berfikir seorang menteri.
Jika demikian, tidak ada beza antara pemimpin Malaysia dengan pemimpin Arab yang begitu kemaruk dan lunak dengan rejim Zionis Israel. Tidak menghairankan di saat umat Islam seluruh dunia memberontak melahirkan kemarahan, pemimpin Arab dengan selamba bersalaman, berdialog dan bersembang dengan ‘pembunuh’ rakyat Palestin.
GARANG DAN TEGAS NAJIB RAZAK HANYA ‘SANDIWARA POLITIK’
4. Rakyat dinyanyikan bahawa Putrajaya  bernada keras terhadap Israel hingga mengadakan banyak himpunan, solidariti, solat hajat dan munajat, ceramah sebagai bukti betapa tegas dan kerasnya suara Malaysia, tiba-tiba atas satu tekanan PBB, Malaysia ‘lembik lutut’ terhadap Israel.
Mana suara lantang Perdana Menteri yang berdegar-degar mahu membela umat Islam Palestin? Kenapa di saat ini PM seperti ketakutan, tidak langsung bersuara menentang kehadiran mereka? Mengapa tidak sekali ini pemimpin negara bersikap keras dan garang dengan tidak mengizinkan mereka hadir sebagai suatu tanda protes atas kekejaman yang Israel lakukan.

5. Jika inilah sikap kerajaan, jangan disalahkan negara umat Islam lain jika ada yang turut mengambil langkah seperti Malaysia membenarkan negara mereka dimasuki perwakilan Israel, membiarkan Israel membahas apa juga topik dan perbahasan sedangkan dalam masa yang sama mereka membunuh ribuan umat Islam di Palestin.
Memberikan hak mereka berucap atau menghadiri sebarang forum adalah seperti mengiktiraf negara haram Israel.
6. Pemimpin negara telah membuktikan bahawa mereka hanya bersikap retorik dan hipokrit hanya berani mengutuk dan mengecam dari kejauhan, tetapi apabila berada di depan mata, mereka diam seribu bahasa. Jelaslah bahawa  pemimpin UMNO bukanlah pembela sebenar umat Islam. Umat Islam yang beriya-iya memberikan harapan kepada UMNO kononnya demi umat Islam di negara ini telah tertipu hidup-hidup dan terpedaya dengan sandiwara politik murahan UMNO sedangkan Israel dekat di hati Najib Razak
#UmnoApcoApcoUmno
#UmnoIsraelBersekedudukan
#SelamatkanMalaysia
DATO’ HJ MAHFUZ OMAR
Ahli Parlimen Pokok Sena
18 Feb 2018/2 Jamadilakhir 1439H

0

0

votes
Article Rating
Kongsikan artikel ini


WAWANCARA HADI AWANG MENGARUT, KATA AHLI PARLIMEN AMANAH

1. Maaf, saya masih terpanggil untuk ulas beberapa jawapan Presiden parti suci dalam wawancara beliau dengan Mingguan Malaysia semalam.
2. Antara lain, ketika ditanya tentang parti suci bertanding secara sendiri dlm PRU , dia jawab dengan berkata parti suci berpijak di atas kekuatan sendiri dan jentera sendiri dan tak menumpang parti lain.
3. Dia juga kata yang parti dia ada pusat penyelidikan yang buat kajian secara terperinci dan turun ke lapangan.Kajian parti dia, dia kata, bukan sekadar sekadar duduk dalam bilik hawa dingin je, tapi turun juga ke lapangan…

4.  Bila dia kata parti dia berpijak atas kekuatan sendiri dan jentera sendiri dan tak menumpang orang lain, bagi saya lah, itu ucapan orang ek dan tak boleh nak kerja dengan orang lain.
Patutlah mcm tak naik kelas. Berpijak dengan kekuatan sendiri…tak pe lah jika kuat..jika x kuat dan cuma perasan kuat je , lagu mana pak Aji? Bertanding PRU bukan mcm lawan gusti pak Aji..di mana kekuatan diukur dari satu sudut yang dominan- kekuatan fizikal.
Tujuan berpakat atau bertahaluf ini supaya setiap parti boleh tampung menampung antara satu sama lain. Tapi kena sepak tepilah sikap ek, ego, keras kepala, tak mahu bertolak ansur , flip flop dan asyik nak mendominasi.
5. Buat kajian satu hal, betul ke kaedah dan disiplin kajian/ penyelidikan tu satu hal yg lain. Kajian atau penyelidikan ini bukan berkaitan semata-mata ia dibuat kat bilik aircond atau turun ke lapangan Pak Aji hoi.
Turun ke lapangan sekalipun, lepas tu kaedah dan tatacara mengkaji x betul, resultnya pun nanti tak boleh nak pakai sgt. Ia kena ada ilmu dan dikawal disiplin tertentu. Jgnlah berlagak jika tak tahu. Pernah berlaku dulu ditolak tepi kajian , lepas tu  pilih calon atas dasar mimpi!!!
6. Bila disoal mengenai kerjasama dgn parti sarkas , dia jawab parti suci ambil pendekatan ta’awun ( kerjasama ) dalam perkara baik dan menentang dlm perkara tak baik. Ehem ..itu mulut je yang cakap dan hanya ayat di atas kertas.
Di alam realiti, semua orang nampak byk kali dah yang tak baik dan korup, parti suci tak tentang pun..malahan mudah puas hati, berkecuali dan lebih teruk lagi “menyokong” dgn berlapik agama atau guna hujah spt campurtangan asing.. Tak  usah nak berbelit dan temberang lah.
Anyway, ta’awun atau mu’ awanah dlm perkara baik ni bukan parti suci yg perkenalkan pun. Dah lama dah orang lain buat juga cuma tak kecoh je. Dlm parlimen contohnya, kami dari dulu tak ada masalah nak bagi sokongan apa yg parti sarkas buat yg kami fikir baik.
7. Saya sakit perut ketawa bila dia kata  rakyat mahu lihat parti yang berkerja…ya lah kerja sangat lah tu hingga terlupa gamaknya nak hadir sidang Parlimen..ke kehadiran seorang MP dalam sidang Parlimen , yang kami dlm PH anggap ia sebahagian dari kerja kami, tidak pula dianggap kerja oleh parti suci.
Maklumlah, definisi kerja orang suci mungkin berbeza.
MOHD HANIPA MAIDIN
AHLI PARLIMEN SEPANG.

0

0

votes
Article Rating
Kongsikan artikel ini


BERANIKAH LAGI NAJIB UMUM PERUNTUKAN BERBILION-BILION?

Berikutan pengumuman Najib Razak memberi peruntukan pembangunan berjumlah RM1.3 bilion bagi Pulau Langkawi kerana ura-ura Tun Mahathir Mohamad mungkin bertanding di pulau tersebut, Pengerusi Pakatan Harapan itu berkata, beliau akan menjelma di banyak kawasan lain selepas ini.
Saya akan menjelma di banyak kawasan lain, termasuk Pekan dan Putrajaya, kata Tun Mahathir.
Apa lagi akan Najib curahkan agaknya?
Bagaimana jika kemudiannya “bakal Perdana Menteri”  itu turut menunjukkan kecenderungan dan minat untuk bertanding di Kubang Pasu, Titiwangsa dan beberapa kawasan lain lagi?
Maka, adakah Najib akan turut mengumumkan peruntukan pembangunan segera berbilion-bilion ringgit juga bagi kawasan-kawasan itu?
(ShahbudinHusin 20/02/2018)

0

0

votes
Article Rating
Kongsikan artikel ini


KERAJAAN BN MELAKA SAKIT TENAT?

Apakah yang terlintas di fikiran kita apabila mendapati “seseorang yang sedang berdoa” di hadapan jalan yang berlopak adalah seorang timbalan menteri daripada sebuah kerajaan yang sedang memerintah negara?

 Apakah ia aksi yang baik dan normal atau “perangai gila” seorang pemimpin?

 Difahamkan jalan yang berlopak dan membahayakan pengguna jalanraya itu segera dibaiki setelah Ahli Parlimen Tangga Batu merangkap Timbalan Menteri Sains, Teknologi dan Innovasi, Dr. Abu Bakar Mohamad Diah memuat naik gambarnya berdoa itu di media sosial sambil mengharapkan ada pegawai daerah, datuk bandar atau ahli majlis turut melalui atau melihat jalan yang berlopak itu.

 Jalan itu dikatakan sudah berlopak dan membahayakan pengguna jalan sejak kira-kira sebulan yang lalu.

 Kita mungkin tidak hairan jika yang melakukan aksi berdoa itu ialah Ahli Parlimen pembangkang yang tiada kuasa dan peruntukan, itu pun tentunya setelah pelbagai usaha menemui pihak yang berkuasa sudah dilakukan dan tidak mendatangkan apa-apa hasil.

 Tetapi, mengapakah Ahli Parlimen parti pemerintah dan berjawatan timbalan menteri pula, sanggup berbuat demikian?

 Apakah beliau sudah putus harapan kerana usahanya selama ini agar jalan itu dibaiki tidak diendahkan oleh pihak berkuasa negeri?

 Bukankah Abu Bakar adalah Ahli Parlimen Tangga Batu di mana Ketua UMNO Tangga Batu, Idris Haron adalah Ketua Menteri Melaka?

 Secara tidak langsung, jalan yang berlopak itu bukan saja dalam jajahan UMNO Tangga Batu, tetapi juga dalan lingkungan kuasa Ketua Menteri untuk bertindak pantas membaikinya?

 Kenapa sampai sebulan jalan itu terbiar berlopak dan tidak dibaiki?
Mengapa juga setelah disebarkan dalam media sosial, ia boleh dibaiki hanya dalam masa sehari?

 Dalam perbualan spontan dengan beberapa kenalan, diberitakan masalah lambat dan lembab dalam membaiki kemudahan asas yang melibatkan kepentingan rakyat ini turut berlambak-lambak berlaku di banyak kawasan lain di seluruh negara.

 Ia dikatakan tidak saja berlaku di kawasan yang diwakili oleh pihak pembangkang, tetapi juga turut terjadi apabila seseorang pemimpin atau wakil rakyat itu tidak sebulu atau mempunyai hubungan tidak baik dengan pemimpin atasan di peringkat negeri.

 Tindakan Abu Bakar berdoa di atas jalan sebenarnya tidak lebih merupakan gimik sahaja dan walaupun ia berhasil membuatkan pihak berwajib segera membaikinya, ia juga adalah gambaran kelemahan dan ketidakpedulian kerajaan negeri Melaka terhadap permasalahan semasa rakyat.

 Ia dengan sendirinya mengesahkan BN negeri itu kini adalah sebuah kerajaan yang sakit tenat dan perlu segera diganti.
(ShahbudinHusin 20/02/2018)

0

0

votes
Article Rating
Kongsikan artikel ini


SAMAN ROS KEPUTUSAN TEPAT

Tindakan Pakatan Harapan untuk mengemukakan saman terhadap Pendaftar Pertubuhan atau RoS kerana kegagalannya memberikan jawapan berhubung status pendaftaran gabungan itu dikira suatu keputusan yang tepat dan bijak.
Sebagaimana dilaporkan semalam, Pengerusi Pakatan Harapan, Tun Mahathir Mohamad sebagai berkata, tindakan saman itu akan dikemukakan pada minggu ini.
Katanya, tindakan perundangan itu adalah bagi mendesak RoS memberikan jawapan terhadap permohonan yang sudah dikemukakan Pakatan Harapan sejak beberapa bulan sebelum ini.
Bagi rakyat yang membayar cukai yang antaranya untuk membiayai perjalanan jentera kerajaan, tidak kira ke mana sekali pun kiblat sokongan mereka, apa yang diharapkan ialah keberkesanan dan keadilan dalam tugas yang dilaksanakan itu.
Oleh itu, dalam apa juga permohonan yang dikemukakan kepada jabatan atau agensi kerajaan, jawapan yang harus diberikan hanya ada dua – “berjaya” atau “tidak berjaya”.
Jika semua syarat sudah dipenuhi, memang hak sesiapa jua untuk mendapat jawapan “berjaya” itu, manakala jika “tidak berjaya” pula, sebab-sebabnya mesti diberikan supaya ia dapat diperbaiki atau dipenuhi segala kekurangan yang diperlukan itu.
Tidak wajar sama sekali sesuatu permohonan didiamkan begitu saja tanpa ada sebarang jawapan diberikan.
Lebih-lebih lagi dalam kes pendaftaran Pakatan Harapan ini, ketika awal permohonan dikemukakan dahulu, RoS pernah meminta agar logo gabungan itu dipinda kerana dikatakan tidak memenuhi syarat yang ditetapkan.
Tetapi, mengapakah setelah logo itu dipinda dan dikemukakan kepada RoS, ia terus didiamkan sehingga sekarang?
Kalau sudah cukup segala syaratnya, kenapa tidak diluluskan saja?
Jika masih ada syarat lain yang belum dipenuhi, sepatutnya berikanlah jawapan bertulis dan sebutkan apakah kekurangan itu supaya Pakatan Harapan dapat segera bertindak memenuhinya.
Soalnya, mengapa RoS diam tanpa sebarang jawapan sehingga sekarang?
Susah sangatkah memberi jawapan “berjaya” atau “tidak berjaya” itu?
Adakah RoS terikat dengan arahan tertentu sebelum memberikan jawapan mereka, maka sehingga sekarang jawapan gagal diberikan?
Sebab itu, Pakatan Harapan tidak boleh berdiam diri lagi dalam hal ini. Dengan membawa ke mahkamah, RoS tiada pilihan lain selain perlu memberi jawapan mereka tentang status pendaftaran Pakatan Harapan dan berhujah untuk mewajarkan jawapan yang diberikan nanti.
Dan akhirnya rakyat akan dapat menilai sama ada RoS bekerja untuk rakyat atau untuk parti dan pemimpin yang semakin hampir kehilangan kuasanya.
(ShahbudinHusin 21/02/2018).

0

0

votes
Article Rating
Kongsikan artikel ini


SEMUA INI KERANA MENTERINYA SALLEH SAID KERUAK!!!

Kenapa internet 4G di Malaysia paling lembab di dunia?
Dilaporkan bahawa purata kelajuan internet 4G di negara ini ialah 14.83 megabit sesaat dan ia merupakan antara yang terendah di kalangan 88 negara yang dikaji.
Tidak itu saja, kelajuan yang dicatatkan itu juga menunjukkan ia jauh tertinggal berbanding negara-negara jiran seperti Singapura, Vietnam, Brunei dan Myanmar.
Kalau tertinggal dengan Singapura mungkin boleh difahami keadaannya, tetapi macam tak masuk akal kalau dengan Vietnam dan Myanmar pun Malaysia boleh kalah juga.
Tak malukah kita?
Bagi sesiapa yang pernah pergi ke Vietnam misalnya, bukan saja internetnya laju, malah banyak kedai tidak kedekut meletakkan “password” di merata-rata tempat untuk kemudahan pelanggan menggunakan kemudahan itu.
Kenapakah semua itu tidak berlaku di Malaysia?
Mungkin ada sebab-sebab yang lain, tetapi punca paling utama mengapa internet 4G negara kita masih perlahan, selain kadarnya yang mahal ialah kerana menteri yang bertanggungjawab mengenainya ialah Salleh Said Keruak.
Lihat dan perhati apa yang dilakukannya sebagai Menteri Komunikasi dan Multimedia selama ini.
Apakah beliau sebenarnya banyak bekerja untuk rakyat dan pembayar cukai atau lebih menumpukan seluruh jiwa raganya  mengampu serta membodek Najib Razak sekeluarga?
Berbanding membodek dan mengampu Najib, berapa kali Salleh pernah bercakap tentang tahap kelajuan, mutu internet dan dunia komunikasi serta multimedia?
Kalau ada pun, yang paling diingati tentunya kenyataan beliau tidak lama sebelum ini bahawa rakyat Malaysia lebih suka internet perlahan berbanding laju.
Logikkah kenyataan seperti itu?
Kenapa Salleh tidak terlihat bersungguh-sungguh memajukan dunia internet melalui jawatan menteri yang disandangnya sebagaimana menteri-menteri lain dengan bidang kuasa masing-masing mereka?
Apa pun, jika bukan Salleh jadi menterinya atau setidak-tidaknya tumpuan beliau tidak terlalu mengampu dan membodek Najib, internet 4G negara kita sekarang ini mungkin lebih baik keadaannya.
(ShahbudinHusin 21/02/2018).

0

0

votes
Article Rating
Kongsikan artikel ini


JANGANLAH TERKEJUT BRO…INDEKS RASUAH AKAN TERUS JATUH SELAGI NAJIB
TIDAK DIJATUHKAN

Ketua Pesuruhjaya SPRM, Dzulkifli Ahmad dilaporkan terkejut dengan kedudukan indeks rasuah negara yang terus menurun berbanding tahun lalu.
Kata beliau, berdasarkan tindakan agresif dan tangkapan yang dibuat oleh SPRM pada tahun lalu, indeks itu sepatutnya menjadi lebih baik.
Sebab itu saya agak terkejut kerana ia nampak tidak selaras dengan realiti, kata Dzulkilfi yang turut diselubungi kes siasatan polis berhubung dakwaan mempunyai hubungan sulit dengan seorang wanita yang dipercayai masih berstatus isteri orang.
Bagaimanapun, Dzulkifli dilaporkan sudah bernikah dengan wanita berkenaan pada penghujung Januari lalu di sebuah lokasi rahsia di Kelantan.
Senarai terbaru yang dikeluarkan oleh Transparency International menyaksikan indeks rasuah Malaysia pada 2017 berada di kedudukan 62 dengan 47 mata, menurun 7 mata berbanding tahun 2016.
Pada tahun 2016, kedudukan indeks rasuah Malaysia berada pada nombor 55 dengan 49 mata.
Ehh..ehh…ehh…terkejut pulak ya?
Apabila Dzulkifli terkejut, rakyat sebenarnya turut terkejut bagaimana beliau boleh terkejut dengan perkara itu.
Bukankah beliau sepatutnya tahu kenapa indeks rasuah negara terus menurun?
Memang benar ada tangkapan, serbuan dan macam-macam tindakan, tetapi mana hasilnya?
Sudah berada ramai daripada yang ditangkap itu dibawa ke muka pengadilan dan dijatuhi hukuman?
Bagaimana dengan skandal-skandal besar seperti 1MDB, derma RM2,600 juta dan Felda  yang masih tidak selesai yang mana menurut Pengerusi Tranparency International Malaysia, Akhbar Satar adalah punca utama penurunan indeks tersebut.
Sehingga skandal itu tidak diselesaikan, kedudukan Malaysia akan terus jatuh untuk tempoh beberapa tahun lagi, kata Akhbar.
Apakah Dzulkifli dan SPRM tidak sedar mengenai punca penurunan indeks itu, lalu buat-buat terkejut dengannya?
Janganlah terkejut bro…
1MDB ditubuhkan dan dikawal oleh Najib, malah nama beliau terkait sama dengan  skandal kehilangan wang hampir RM20,000 juta  yang didalangi oleh Jho Low, derma RM2,600 juta pula secara langsung melibatkan dirinya, manakala Felda adalah di bawah seliaan Perdana Menteri sendiri.
Maknanya, sebahagian besar daripada punca penurunan indeks itu adalah batang tubuh Najib yang sedang menduduki Seri Perdana sekarang ini.
Selagi tiada tindakan terhadap skandal yang tidak selesai itu oleh SPRM atau selagi Najib tidak dijatuhkan, tidak sukar menjangka bahawa indeks rasuah negara akan terus jatuh, jatuh dan jatuh lagi pada masa depan.
Masalahnya, beranikah SPRM bertindak terhadap skandal yang tidak selesai itu sedangkan Dzulkifli sendiri ada kes skandal yang belum selesai?
Atau Najib dan Dzulkifli sama-sama tidak diperlukan lagi jika kita inginkan masa depan yang lebih baik untuk negara?
(ShahbudinHusin 22/02/2018)

0

0

votes
Article Rating
Kongsikan artikel ini


JIKA SETIAP BUTIR BERAS ADALAH HASIL PERJUANGAN UMNO, KENAPA NAJIB
MAKAN KUINOA?

Tidak pasti sejak bila Najib Razak tidak mengambil nasi sebagai makanan hariannya – adakah sejak dulu lagi, sejak bergelar Perdana Menteri atau sejak dalam akaun banknya ada wang berjumlah RM2,600 juta?
Pendedahan Najib mengenai kuinoa sebagai makanan hariannya bagi menggantikan nasi bukan saja menarik perhatian ramai, malah menimbulkan beberapa persoalan.
Ini kerana ramai yang tidak tahu apa itu kuinoa, malah tidak kurang yang baru pertama kali mendengar atau mengetahui nama bijirin tersebut hanya setelah Najib menyebut mengenainya.
Kuinoa dilaporkan adalah bijiran yang berasal dari Peru dan merupakan makanan ruji masyarakat Inca di mana mereka telah menanamnya sejak kira-kira 3,000 tahun lalu.
Kuinoa adalah berasaskan protein, tetapi kurang mengandungi gula dan kuran karbohidrat. Oleh yang demikian, ia lebih sihat berbanding nasi.
Namun, berikutan pengakuan Najib mengenai pengambilan kuinoa itu, Ahli Parlimen Segambut, Lim Lip Eng telah membuat semakan mengenai harganya dan membuat perbandingan dengan harga beras.
Semakan beliau mendapati harga kuinoa untuk paket 250 gram ialah RM14.70 atau RM591.60 jika beratnya 10 kilogram.
Bagi beras Jasmine Super Special pula, harga untuk 10 kilogram ialah RM25.85.
Berdasarkan perbezaan harga yang jauh ketara itu, Lim menyifatkan Najib sebagai tidak memperdulikan kesusahan rakyat yang setiap hari terbeban dengan kenaikan kos sara hidup melalui pengambilan kuinoa sebagai makanan hariannya.
Untuk apa Najib mendedahkan mengenai makanannya yang mahal itu?
Adakah pengakuan mengenai pengambilan kuinoa itu, selain untuk kesihatan, Najib mahu memberitahu beliau mempunyai kedudukan yang berbeza dengan rakyat biasa?
Adakah beliau tidak sensitif kepada derita dan permasalahan rakyat biasa?
Lebih dari itu, bukankah sebelum ini Najib pernah berkata, setiap butir beras yang kita makan setiap hari adalah hasil daripada perjuangan UMNO?
Jika beras yang menghasilkan nasi adalah hasil titik peluh perjuangan UMNO seperti yang pernah didakwanya, kenapa Najib sebaliknya memakan kuinoa?
Kuinoa itu hasil perjuangan siapa?
Apakah Najib semakin melupai kata-katanya sendiri dan bagaimana pemimpin seperti ini boleh kita harapkan untuk terus memimpin rakyat dan negara?
(ShahbudinHusin  23/02/2018)

0

0

votes
Article Rating
Kongsikan artikel ini


KENAPA RAMAI JADI 'GILA' BILA BERSATU BUAT KUTIPAN DERMA? BUKANKAH
CALON PRESIDEN AMERIKA PUN LAKUKAN PERKARA YANG SAMA?

Entah kenapa, ramai puak sebelah sana yang tiba-tiba jadi “sakit hati”, “mereng kepala” dan “semacam sudah gila” apabila Bersatu melancarkan tabung kutipan derma di kalangan orangramai bagi menghadapi pilihanraya akan datang dan untuk memudahkan lagi usaha menumbangkan kerajaan kleptokrasi sedia ada.
Mereka mengatakan kutipan derma itu sebagai tindakan zalim dan menganiaya rakyat jelata kerana Tun Mahathir Mohamad, Muhyiddin Yassin dan Mukhriz Mahathir didakwa kaya raya serta memiliki banyak harta di merata-rata.
Keluarkanlah wang simpanan berjuta-juta itu atau jual saja sebahagian harta-harta yang ada, demikian antara hujah mereka.
Tidak cukup dengan itu, ada pula pemimpin UMNO kesayangan Najib Razak yang sanggup mengadakan sidang media dengan gimik kononnya menderma sejumlah RM7 bilion kepada Bersatu.
Kenapalah mereka jadi “gila” sampai begitu sekali?
Tidakkah mereka sedar bahawa amalan mengutip derma untuk menghadapi pilihanraya, apatah lagi bagi menyingkirkan kerajaan yang penuh skandal dan bermasalah, adalah perkara biasa dan berlaku di mana-mana, malah calon Presiden Amerika Syarikat pun melakukan perkara yang sama?
Adakah calon Presiden Amerika selama ini miskin-miskin belaka?
Tindakan pemimpin UMNO dengan gimik RM7 bilion itu bukan saja menyerlahkan “kegilaan tahap gaban” terhadap apa yang dilakukan oleh Bersatu untuk mendapatkan sumbangan derma daripada orangramai, malah ia jelas suatu penyebaran berita palsu yang paling nyata sekali.
Bukan saja jumlah RM7 bilion yang konon diderma itu sah palsu, nama bank pun palsu, malah cek sebenar yang dirahsiakan dan dimasukkan melalui mesin deposit cek di sebuah bank juga tidak diketahui atas nama siapa serta berapa jumlahnya.
Makanya, ia adalah berita palsu yang sepalsu-palsunya.
Di ketika Najib mahu menggubal undang-undang untuk mengekang berita palsu, tindakan pemimpin UMNO berkenaan adalah suatu tamparan paling nyata seolah-olah kepalsuan adalah mainan harian mereka sejak dulu, kini dan selamanya.
Kenapa UMNO begitu risau dan sakit hati bila Bersatu mengutip derma?
Harus disedari bahawa langkah mengutip derma itu bukanlah paksaan, ia hanya sukarela bagi sesiapa yang ingin menderma. Jumlah yang perlu diderma juga tidak dipaksa, boleh RM1, RM5, RM10 atau jumlah-jumlah lain mengikut kemampuan.
Yang pentingnya, ia melambangkan keinginan untuk turut serta dan sedia berkorban di kalangan rakyat jelata untuk sama-sama menumbangkan kerajaan kleptokrasi yang sedang berkuasa.
Lebih utama lagi, wang derma itu dimasukkan dalam sebuah tabung yang bukan rahsia dan pasti akan diumumkan berapa jumlah yang diperolehi nanti. Ia jauh berbeza dengan Najib yang menerima “derma” daripada 1MDB, tetapi memasukkannya dalam akuan peribadi.
Apakah perasaan “sakit hati”, “mereng kepala” dan ” semacam gila” yang ditunjukkan oleh UMNO itu kerana mereka bimbang rakyat akan berpusu-pusu menghulurkan derma yang secara tidak langsung memberi gambaran sang kleptokrat yang sedang bertakhta memang perlu dinyahkan dengan segera?
(ShahbudinHusin 22/02/2018).

0

0

votes
Article Rating
Kongsikan artikel ini


QUINOA BISNES ANAK NAJIB?

Hmmmm….patutlah….
Adakah selepas ini lebih 3 juta ahli UMNO akan beramai-ramai meninggalkan nasi sebagai makanan harian mereka dan beralih kepada quinoa?
(ShahbudinHusin 23/02/2018).

0

0

votes
Article Rating
Kongsikan artikel ini


APA MASALAH BELIAU INI?

Dulu “parti itulah” yang pernah didakap dan dipeluknya  sehingga parti yang dipimpinnya berjaya menang banyak kerusi Parlimen dan DUN di seluruh negara.

 Kononnya, atas nama tahaluf siyasi, bekerjasama dengan “parti itu” adalah dibenarkan serta tidak haram.

 Kini beliau sudah menjatuhkan hukum haram menyokong “parti itu”.

 Dulu ada sebuah parti lain didakwanya kafir dan taghut kerana dikatakan menggunakan perlembagaan penjajah.

 Bertahun-tahun jugalah parti tersebut dimusuhi, dijauhi, kenduri-kenduri dipulaukan dan sembelihan mereka pun enggan dimakan.

 Kini parti tersebutlah yang beliau jadikan rakan dan pemimpinnya sering dipuji dan dipujanya kononnya amat Islamik sifatnya.

 Kenapa hukum yang beliau jatuhkan sering berubah-ubah?

 Apa masalah beliau agaknya?

 Hukum yang dijatuhkan kerana agama atau politik?

 Sebagaimana yang kita tahu, hampir 90 peratus pengundi Cina sekarang ini diketahui menyokong “parti itu”  yang kini didakwanya haram kita menyokongnya.

 Tetapi, beberapa hari lalu beliau juga menyeru pengundi Cina agar menyokong parti pimpinannya untuk memerintah negara ini.

 Tidak haramkah tindakan itu?
(ShahbudinHusin 25/02/2018)

0

0

votes
Article Rating
Kongsikan artikel ini


DARI BERITA PALSU KEPADA ANDAIAN PALSU

Meskipun Najib Razak sekarang ini  makan quinoa, bijiran sihat yang import dari Peru, ketakutan kepada kekalahan dalam PRU 14 tetap bersarang di mindanya.
Tidak cukup dengan sekian banyak berita palsu yang disebutnya selama ini terutama berkaitan 1MDB dan wang RM2,600 juta bagi tujuan mengelirukan rakyat dan memastikan BN kekal berkuasa, Najib kini melebarkan lagi rasa takutnya itu dengan cuba  melakukan andaian palsu pula.
Adakah ini kesan pemakanan quinoa yang diambilnya?
Dalam catatan blognya mengenai  PRU 14 akan datang, Najib melontarkan dua andaian sekiranya Pakatan Harapan berjaya menguasai Putrajaya dan Tun Mahathir Mohamad kembali sebagai Perdana Menteri buat kali kedua.
Dua andaiannya ialah:-
Pertama, Tun Mahathir tidak akan menyerahkan jawatan Perdana Menteri kepada Anwar Ibrahim selepas itu kerana umum mengerti Tun Mahathir menganggap semua pemimpin lain adalah tidak betul.
Kedua, kalau pun Tun Mahathir memilih untuk melakukan u-turn dan setuju melepaskan jawatannya kepada Anwar sekali pun, akibatnya jawatan Perdana Menteri dan Timbalan Perdana Menteri kemudiannya akan disandang oleh pasangan suami isteri iaitu Anwar dan Dr. Wan Azizah Wan Ismail.
Inilah tahap nepotisme paling kritikal yang akan membuatkan rakyat memberontak, selain menjadikan mereka sibuk berebut jawatan Perdana Menteri untuk tempoh dua atau tiga tahun sebelum memulakan kerja berkhidmat kepada rakyat, kata Najib lagi.
Bagi yang faham kedudukan Pakatan Harapan berbanding BN, di samping Tun Mahathir bukan lagi individu yang sama ketika bersama UMNO dan BN dahulu, kita tentunya bersimpati dengan andaian palsu Najib kali ini.
Jika pemikiran itu tercetus akibat quinoa yang diambilnya sebagai makanan harian, maka ada baiknya Najib kembali mengambil nasi seperti kebanyakan rakyat biasa yang lain.
Mudah-mudahan pemikirannya juga kembali stabil dan tidak meraban tak tentu pasal dengan pelbagai andaian palsu.
Pakatan Harapan yang bakal mentadbir negara selepas PRU 14 akan datang adalah berbeza dengan BN. Tiada parti memiliki kuasa mutlak dalam gabungan itu dan semua perkara akan diputuskan secara konsensus.
Sebagaimana memilih Tun Mahathir sebagai Pengerusi Pakatan Harapan dan cakon Perdana Menteri melalui kaedah konsensus, persetujuan menyerahkan jawatan itu kepada Anwar juga adalah keputusan konsensus.
Selain itu, ia juga adalah persetujuan bertulis yang dipersetujui oleh keempat-empat parti dalam Pakatan Harapan.
Bermakna, tidak semudah itu, malah boleh dikata mustahil untuk ia dimungkiri atau sebagaimana Najib sendiri misalnya, masih memungkiri banyak janji seperti untuk menurunkan harga kereta yang dijanjikannya sejak kempen PRU 2013 yang lalu lagi.
Apabila Anwar sudah memperolehi pengampunan dan boleh bertanding semula, beliau sudah pasti akan bertanding semula di Permatang Pauh menggantikan tempat isterinya iaitu Dr. Wan Azizah yang menduduki kerusi itu sekatang ini.
Proses silih ganti itu sudah berlaku beberapa kali sebelum ini dan ia tidaklah sukar untuk difahami sebenarnya, termasuklah  oleh Najib. Anwar tidak mungkin bertanding di kawasan lain atau memerlukan ada Ahli Parlimen PKR yang lain perlu meletakkan jawatan.
Prosesnya ialah Anwar bukan saja akan mengambil alih jawatan Ahli Parlimen yang disandang oleh Dr. Wan Azizah, bahkan akan terus mengisi kerusi Timbalan Perdana Menteri yang turut dikosongkan oleh isterinya, sebelum mengambil alih jawatan Perdana Menteri daripada Tun Mahathir.
Dalam apa keadaan sekali pun, Anwar dan Dr. Wan Azizah tidak akan  berada dalam kerajaan atau sebagai Ahli Parlimen dalam waktu yang sama.
Jika dulu kita berbangga dan ceria dengan gandingan Tun Mahathir/Anwar dalam menerajui negara, pasangan itu akan kembali sekali lagi menyuluh harapan buat kita semua sebaik saja Najib dapat disingkirkan.
Tetapi, ketika itu Tun Mahathir tentunya sudah pun melakukan apa yang sewajarnya untuk memulih dan memperbaiki segala yang rosak serta musnah, termasuk menghantar ke penjara mereka yang bersalah dalam merompak dan menyamun segala kekayaan negara selama ini.
Susahkah Najib mahu memahami semua perkara itu?
(ShahbudinHusin 24/02/2018)

0

0

votes
Article Rating
Kongsikan artikel ini


INDEKS RASUAH NEGARA JATUH MERUDUM, PERASUAH KEKAL MO1

INDEKS PERSEPSI RASUAH NEGARA (CPI) JATUH MERUDUM: PERASUAH KEKAL SEBAGAI MO1
1. Kedudukan Malaysia yang jatuh sebanyak tujuh tangga dalam indeks rasuah dengan kini berada di kedudukan ke 62 di bawah Greece daripada 180 buah negara amat memalukan dan menjatuhkan maruah Malaysia. Kedudukan ini menjadikan prestasi negara menjadi yang terburuk dalam tempoh lima tahun lepas.
2. Malaysia hanya mencatat skor 47 daripada 100 dalam tinjauan CPI tahun lalu, menurun dua mata berbanding 49 pada 2016 dalam Indeks Persepsi Rasuah (CPI) 2017 yang dikeluarkan oleh Transparency International Malaysia (TI-M), sebuah badan yang mengkaji tahap rasuah di negara-negara di dunia ini yang berpangkalan di Berlin, Jerman. Pertubuhan ini mentakrifkan rasuah sebagai “penyalahgunaan kuasa yang diamanahkan untuk keuntungan peribadi”.
Walaupun Malaysia berada pada kedudukan ke tiga dalam kalangan 10 buah negara Asean, namun ia masih jauh ketinggalan daripada negara-negara lain.
3. Menghairankan apabila Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Dzulkifli Ahmad memberi respons terkejut dengan pengumuman kedudukan Indeks Persepsi Rasuah (CPI) menunjukkan beliau sebenarnya  gagal memahami peranan sebenar SPRM atau buat-buat tidak faham dengan alasan data tersebut ‘tidak berpijak di bumi yang nyata’ kerana SPRM telah bertindak agresif dengan pelbagai tangkapan yang dilakukan oleh pihaknya sejak dua tahun lalu tetapi pengumuman CPI negara membuktikan usaha SPRM itu tidak memberi kesan dalam menurunkan kadar rasuah negara dan kedudukan ke-62 setaraf negara komunis Cuba.
4. Dalam hal ini, elok jika Tan Sri Dzulkifli Ahmad belajar daripada Pengerusi TI-M Datuk Akhbar Satar yang mana dalam kenyataannya beliau menjelaskan  kegagalan Malaysia untuk menyelesaikan skandal rasuah berskala besar membabitkan 1Malaysia Development Berhad (1MDB), Tabung Haji, skandal Felda serta Jabatan Air Negeri Sabah menyumbang kepada prestasi buruk Malaysia.
Datuk Akhbar Satar turut mengakui bahawa kedudukan Malaysia akan terus jatuh dalam tempoh beberapa tahun lagi jika skandal yang membabitkan dana awam ini tidak diselesaikan segera.
EPISOD ‘MAHARAJA LAWAK 2018’, PERASUAH IKRAR LAWAN RASUAH
5. Pengumuman CPI 2017 membuktikan kegagalan SPRM dalam melaksanakan tugas dan tanggungjawab selama ini. Tan Sri Dzulkifli tidak perlu berdolak dalik dengan menyalahkan data CPI TI-M atau mencadangkan mewujudkan indeks rasuah khas ‘ala SPRM’.
Cadangan beliau bukan boleh selesaikan masalah, tetapi sekadar melarikan diri dari masalah. Sepatutnya beliau fokus dengan masalah yang dibangkitkan, iaitu selesaikan kes-kes berat yang menyebabkan rasuah negara jatuh merudum dan bukan untuk melarikan diri. Apa yang SPRM lakukan hanya majlis tandatangan dan ikrar bebas dan lawan rasuah sedangkan sebahagian yang berikrar adalah perasuah.
Penyumbang terbesar kejatuhan CPI negara adalah dengan membiarkan perasuah memimpin negara dan berikrar lawan serta bebas rasuah diwaktu mereka itu adalah pemakan najis rasuah.
6. Apa yang sepatutnya dilakukan oleh SPRM ialah tindakan kepada perasuah negara bukannya meminta perasuah berkuasa berikrar lawan rasuah. Ambil tindakan terhadap pemimpin-pemimpin berprofil tinggi termasuk mereka yang berjawatan menteri hatta Perdana Menteri sendiri.
Jangan hanya garang dan agresif terhadap penjawat awam, pemimpin pembangkang dan ahli politik pertengahan tetapi apabila berhadapan dengan pembesar utama negara, SPRM ‘kecut perut’ dan diam membisu.
Sikap berpilih-pilih SPRM terhadap rasuah menjadi sebab indeks rasuah negara jatuh merudum walaupun mereka menangkap beratus orang sehari tetapi membiarkan perasuah kekal sebagai MO1.
7. SPRM perlu buktikan kepada rakyat dan dunia bahawa Malaysia bebas dari kepompong pemimpin klaptokrat, korup, menindas, menyeleweng, rasuah dan salah guna kuasa.
SPRM mesti tegas dan bertindak adil kepada semua pihak, tanpa mengira siapa dan latar belakang mereka.
Tidak ada nilai Malaysia menjadi sebuah negara maju atau membangun, tetapi dari sudut integriti kualiti Malaysia sama seperti negara dunia ketiga sahaja.
Jika Malaysia berterusan dalam keadaan begini, bukan CPI ala SPRM yang perlu dibentuk, tetapi ‘SPRM baru’ dengan struktur, peranan, tanggungjawab yang lebih telus dan bebas perlu dibentuk.
Pakatan Harapan memberi jaminan  reformasi institusi menyeluruh dalam tempoh 100 hari  apabila PH mendapat mandat rakyat memerintah Malaysia untuk memerangi rasuah tanpa pilih kasih.
Rakyat mesti bangkit dan menolak kerajaan kleptokrat yang bertanggugjawab  terhadap hak-hak ketelusan dan integriti dalam tadbir urus kerajaan kerana gagal menjalankan tugas dengan baik serta merosakan nama baik Malaysia.
 DATO’ HJ MAHFUZ OMAR
Ahli Parlimen Pokok Sena
24 Feb 2018/8 Jamadilakhir 1439H.

0

0

votes
Article Rating
Kongsikan artikel ini


SIAPA KEUTAMAAN NAJIB – ORANG CINA MALAYSIA ATAU ORANG CINA DARI NEGARA
CHINA?

Apabila Najib Razak turut menjadikan hubungan Malaysia dengan negara China sebagai salah satu bahan kempen menjelang PRU 14 akan datang, ia tentu saja menimbulkan beberapa persoalan buat kita semua.
Apakah keutamaan Najib sebenarnya?
Rakyat Malaysia atau negara China?
Orang Cina di Malaysia atau orang Cina dari China?
Dalam ucapan merasmikan sambutan Tahun Baru Cina Hua Zong semalam, Najib berkata, hubungan baik antara Malaysia dengan negara China akan terjejas sekiraya Pakatan Harapan mengambil alih kerajaan selepas pilihanraya nanti.
“Kita tidak akan benarkan perkara ini. Jika pembangkang ambil alih negara, hubungan dengan China akan menjadi teruk, daripada level yang tinggi kepada yang rendah.
“Ini adalah perkara yang kita mesti elakkan untuk kebaikan bersama antara Malaysia dan China,” katanya.
Sehubungan itu, kata Najib lagi, beliau bersama barisan kabinetnya akan mempertahankan hubungan dengan China itu dan tidak akan membenarkan perkara sebaliknya daripada berlaku.
Apakah pentingnya China kepada kepada Malaysia?
Atau China hanya penting buat Najib semata-mata?
Jika kita imbas kembali, meningkatnya hubungan Malaysia dengan China kepada level yang tinggi kebelakangan ini, mungkin sangat tinggi sebenarnya, bukanlah berasaskan kejujuran atau perkiraan menang-menang, tetapi lebih kerana Najib terperosok dengan skandal 1MDB yang menyebabkan namanya membusuk di seluruh dunia.
Sebelum itu, kiblat Najib adalah Amerika. Negara itu bukan saja paling kerap dikunjunginya, malah Obama sering meniti sebagai sebutan di bibirnya. Shopping dan cuti-cuti Najib sekeluarga juga adalah di Amerika.
Tetapi, apabila skandal 1MDB meletus yang menyebabkan media-media Amerika menyerangnya, di samping Najib bergelut untuk menyelesaikan hutang RM50 bilion syarikat pelaburan itu, di situlah bermulanya hubungan dengan dengan Amerika dan China mula menjadi tautan baru hatinya.
Bermula dengan menjual Edra Energy dan menyerahkan pembangunan Bandar Malaysia – kedua-duanya milik 1MDB – kepada syarikat China, ia kemudian melebar kepada penyerahan beberapa kontrak pelabuhan dan tanah-tanah untuk pembangunan.
Seterusnya bukan saja Proton, ECRL, keretapi laju KL ke Singapura dan banyak lagi projek diserahkan kepada China, bahkan untuk mendapatkan wang bagi 1MDB membayar hutang kepada IPIC di Abu Dhabi juga ialah dengan cara menjual tanah di Selangor dan Pulau Pinang kepada syarikat China.
Di sebaliknya Najib masih berbangga kononnya 1MDB mencatat untung dan kukuh aliran tunainya, tetapi untuk membayar hutang terpaksa juga menjual tanah yang ada.
Pendeknya, sejak adanya skandal 1MDB yang dikaitkan dengan Najib, penguasaan China begitu meluas sekali di negara kita.
Dalam hal ini, memang China tidak boleh dipersalahkan semuanya. Mereka adalah peniaga dan tentu mahu keuntungan yang maksima. Lebih-lebih lagi apabila berurusan dengan pemimpin yang sedang terdesak dan ada skandal, adalah lumrah untuk sesiapa pun mengambil kesempatan serta menggunakan tekanan.
Selama ini hubungan Malaysia dengan China bukanlah tidak baik, tetapi lebih berasaskan profesionalisme dan keuntungan bersama. Pelaburan China sentiasa digalakkan sebagaimana pelaburan daripada negara-negara lain juga.
Ini kerana semua pemimpin yang mengetuai negara sebelum ini tiada skandal peribadi dan tidak terdesak sifatnya. Sebaliknya,  kerana keterdesakan Najib berikutan pertolongan China dalam menyelesaikan hutang 1MDB, beliau sebenarnya bukanlah menarik pelaburan daripada China, tetapi banyak mencipta hutang daripada negara kuasa besar tersebut, seperti ECRL misalnya serta banyak projek yang lain lagi.
Oleh kerana ianya hutang, kesannya akan ditanggung oleh rakyat dalam jangka masa panjang. Hutang perlu dibayar dan jika tidak cukup wang untuk membayarnya, maka banyak kemudahan untuk rakyat pada masa depan terpaksa dipotong atau cukai GST akan dinaikkan kadarnya.
Jika tidak pun, sama ada ribuan ekar tanah kerajaan atau saham-saham syarikat GLC akan dijual  dengan harga murah kepada China. Apa pun pilihannya, rakyatlah yang rugi akhirnya.
Di Sri Lanka, oleh kerana hutang tak mampu dibayar, pelabuhan akhirnya terpaksa diserahkan kepada China, manakala di Zimbabwe, atas perkara yang sama, penggunaan mata wang yuan telah dijadikan pertukaran untuk melupuskan hutang.
Selain itu, penyerahan beberapa projek dan kontrak kepada China tidak semuanya menggembirakan peniaga-peniaga kaum Cina sendiri. Beberapa rakan peniaga bangsa Cina pernah mengeluh, kontraktor China bukan saja membawa semua bahan mentah, termasuk skru-skru kecil daripada negara mereka, bahkan ayam dan makanan lain juga akan didatangkan daripada sana.
Tiada apa yang kami boleh perolehi daripada kontraktor China yang ada kontrak di sini, selain harga yang ditawarkan pula terlalu rendah, demikian antara keluhan beberapa peniaga Cina.
Kalau orang Cina pun tidak begitu mendapat manfaat daripada kebanjiran kontraktor China, apakah sesiapa yang lain boleh menikmatinya?
Oleh itu, apabila Najib begitu mengagungkan hubungan dengan China dan tidak rela ia terjejas melalui kemungkinan perubahan kerajaan kepada Pakatan Harapan, apakah sebenarnya yang beliau cuba pertahankan?
Rakyat Malaysia yang mencintai Malaysia, orang Cina di Malaysia yang juga mencintai Malaysia atau orang Cina dari negara China yang sudah tentunya cintanya adalah kepada China?
(ShahbudinHusin 25/02/2018).

0

0

votes
Article Rating
Kongsikan artikel ini


SETELAH DIKETAHUI BISNES QUINOA KEPUNYAAN ANAK NAJIB, APA MASA DEPANNYA
DI MALAYSIA?

Apabila Najib Razak memberitahu beliau kini tidak makan nasi, sebaliknya mengambil quinoa, sejenis bijirin dari Peru dan kemudian diketahui pula bisnes mengimport masuknya dilakukan  oleh syarikat yang anak bongsunya ada kepentingan, persoalan seterusnya ialah apakah masa depan bijirin tersebut di Malaysia?
Sebagai bapa, dengan mendedahkan mengenai amalan pemakanannya itu, Najib dalam waktu yang sama telah berjaya mempromosi perniagaan anaknya.
Tetapi, adakah anak bongsu Najib boleh berpuas hati sekadar melihat quinoa menjadi makanan harian bapanya, segelintir golongan kaya dan dijual di rak-rak pasaraya tertentu saja?
Berapa banyak sangat untungnya jika sekadar itu saja skop pengimportan quinoa yang dapat dilakukannya?
Tidak mungkinkah selepas ini quinoa akan menjadi hidangan wajib di mesyuarat mingguan kabinet dan setiap kali ada majlis yang dianjurkan oleh Pejabat Perdana Menteri, khususnya di Seri Perdana?
Apakah mungkin kementerian-kementerian, agensi dan jabatan kerajaan yang menganjurkan jamuan di hotel-hotel, lebih-lebih lagi jika dihadiri oleh Perdana Menteri, akan turut menjadikan quinoa sebagai hidangan wajibnya?
Apakah kemudiannya menteri-menteri dan pemimpin UMNO akan turut berebut-rebut menjadikan quinoa, bukan saja untuk hidangan atau jamuan di semua peringkat kementerian, malah juga untuk dihidangkan kepada pelbagai program lain di peringkat bawahan masing-masing?
Tidak mustahilkah quinoa juga akan dibekalkan untuk makanan bagi anggota tentera, polis, pelbagai jenis asrama kerajaan dan termasuk untuk hidangan sihat bagi jemaah yang menunaikan haji ke Mekah?
Permata yang diketuai oleh Rosmah Mansor pula takkan tak ingin turut sama membeli quinoa untuk dijadikan makanan sihat bagi generasi pintar akan datang?
Mana lagi jabatan kerajaan, agensi atau GLC yang berpotensi untuk membeli quinoa dalam jumlah yang besar?
Akhirnya, jika BN terus berkuasa, tidak mustahilkah kita akan dapat melihat perniagaan mengimport quinoa oleh anak bongu Najib ini akan terus berkembang maju dan mampu menghasilkan keuntungan yang setara seperti menghasilkan filem  hollywood “The Wolf of Wall Street”  oleh abang tirinya, Riza Aziz?
(ShahbudinHusin 26/02/2018).

0

0

votes
Article Rating
Kongsikan artikel ini


DIUJI DAN TERUJI, TAPI BN DI BAWAH NAJIB TIDAK LAGI TERPUJI

Kata Najib Razak, pilihlah BN yang sudah duji dan teruji untuk menerajui kerajaan dalam pilihanraya akan datang dan bukannya sebuah gabungan lain yang belum lagi diuji.

 “Kami BN sebagai kerajaan telah dicuba serta diuji berulangkali dan kami telah berjaya melaksanakan tanggungjawab kepada rakyat.

 “Sudah tentu, kami akan cuba menjadi lebih baik, saya tidak menyatakan bahawa segala-galanya sempurna, kami menghadapi cabaran tetapi saya memberi jaminan bahawa kami akan melakukan yang lebih baik dan terbaik pada masa depan.

 “Apa yang kami minta daripada anda ialah fikir dengan teliti mengenai masa depan kerana masa depan kelihatan cerah dan baik. Kami mempunyai rancangan untuk masa depan dan anda perlu menaruh kepercayaan dan keyakinan kepada kerajaan,” kata beliau lagi.

 Apa?

 Pilih BN yang sudah diuji?

 Pilih BN untuk masa depan?

 Najib jelas terdesak dan sedang dihantui bayangan kekalahan dengan kata-katanya kali ini. Beliau nampaknya tidak lagi berani mempromosi dirinya sebagaimana keghairahan yang ditunjukkan pada pilihanraya 2013 lalu, sebaliknya cuba berselindung di sebalik nama BN untuk  memastikannya kekal berkuasa.

 Ia seolah-olah BN dan Najib itu dua perkara yang berbeza, sedangkan hakikatnya mengundi BN sama seperti mengekalkan lagi Najib dan mengekalkan Najib tidak ubah seperti mengekalkan kleptokrasi untuk terus berkuasa berkuasa.

 Apa masa depan yang boleh diharapkan dengan kerajaan dan kepimpinan yang sebegitu rupa?

 BN hari ini bukan lagi seperti BN dahulu. BN dahulu berwibawa dan dipercayai ramai kerana dipimpin oleh pemimpin yang baik, bekerja untuk untuk rakyat, tidak menyusahkan rakyat serta tidak mencuri wang rakyat dengan akhirnya meletakkan semua beban itu kepada rakyat untuk menanggungnya.

 Tiada masa depan yang boleh dijanjikan oleh BN kepada rakyat selagi ia dipimpin oleh Najib yang kleptokrasi dan ada Jho Low di belakangnya.

 Memang betul BN sudah teruji dan diuji, tetapi BN di bawah Najib tidak lagi terpuji seperti dahulu. Ia sudah menjadi gabungan yang tidak berguna serta menyusahkan rakyat.

 Namun demikian, untuk mengatakan Pakatan Harapan belum diuji dan tidak pernah teruji juga tidak begitu tepat. Ini kerana Pakatan Harapan sudah pun dua penggal memerintah Selangor serta Pulau Pinang dan ia terbukti mampu menjadi kerajaan yang baik dan boleh dipuji.

 Rakyat seharusnya menilai prestasi Pakatan Rakyat di kedua-dua negeri itu dan tidak harus ragu-ragu untuk memberi peluang kepada gabungan tersebut menerajui Putrajaya pula.

 Lagi pula, teruji dan diuji itu hanya setelah diberi peluang memerintah negara. Jika Pakatan Harapan tidak diberi peluang untuk berkuasa, bagaimanakah proses diuji dan teruji itu dapat diadili?

 Sama seperti BN yang diberi peluang untuk memerintah negara ini, maka sebab itulah ia telah melalui proses diuji dan teruji. Jika BN tidak berpeluang memerintah negara ini, BN juga tidak pernah diuji dan teruji sebenarnya.

 Meski begitu, satu-satunya kelebihan tiada tandingan bagi Pakatan Harapan berbanding BN ialah kerana ia dipimpin oleh Tun Mahathir Mohamad yang bukan saja sudah diuji dan teruji selama 22 tahun mentadbir negara sebelum ini, lebih daripada itu beliau juga terbukti pemimpin yang terpuji dan cemerlang dengan pelbagai kejayaan.
Dalam apa sifir sekali pun, Tun Mahathir diyakini mampu menjadi Perdana Menteri yang jauh lebih baik berbanding Najib.

 Begitu juga dengan sederetan pemimpin lain dalam Pakatan Harapan, mereka juga sudah diuji dan teruji dengan pelbagai cabaran, tekanan, kekangan dalam memperjuangkan nasib rakyat selama ini.

 Mereka telah terbukti merupakan pemimpin yang jujur, ikhlas dan komited membela rakyat sehingga akhirnya mampu tampil sebagai pemimpin terpuji, meksipun sebahagiannya belum berpeluang menunjukkan bakat memegang jawatan penting dalam mentadbir negara.

 Diuji dan teruji, tetapi tidak lagi terpuji, malah sudah jadi kleptokrasi, mengekalkan lagi BN tidak ubah seperti rakyat menempa nasib lebih lebih masa depan sendiri.
(ShahbudinHusin 26/02/2018)

0

0

votes
Article Rating
Kongsikan artikel ini


KENAPA 1MDB HENDAK DITUTUP? ADAKAH KERANA MISI SAMUNANNYA TELAH SELESAI?

Alamakkk…apa pulak ni?
Kenapa tiba-tiba 1MDB mahu ditutup?
Apakah 1MDB hanya diwujudkan untuk membuat hutang, walaupun sebahagian daripada wangnya didapati hilang, lalu apabila hutang-hutang dapat dapat dibayar dengan menggunakan pendapatan kerajaan, syarikat itu perlu ditutup begitu saja?
Bukankah selama ini 1MDB dikatakan syarikat yang baik, asetnya banyak melebihi hutang, ada bangunan tertinggi, ada macam-macam kejayaan dan mampu menghantar jemaah haji ke Mekah setiap tahun?
Jika sudah begitu cerita kejayaannya, mengapa 1MDB hendak ditutup?
Adakah program menghantar jemaah haji ke Mekah juga akan turut terhenti?
Ilmu ekonomi apa yang dipakai dalam mewajarkan penutupan 1MDB ini?
Ataukah 1MDB hanya ditubuhkan untuk melakukan samunan terancang dan apabila misi sudah selesai serta selepas ini tiada apa lagi yang perlu disamun, maka syarikat itu perlu ditutup supaya tidak dijadikan ungkitan pada masa depan?
Jika pun 1MDB mahu ditutup juga, kenapa tidak dilepaskan dahulu laporan audit syarikat yang telah diOSAkan sebelum ini?
Apa pula kata rakyat dan pengundi PRU akan datang, adakah mereka setuju dengan penutupan 1MDB atau mahu kebenaran dan keparat-keparat yang terkait dengannya diadili terlebih dahulu?
Pilihan di tangan kita kali ini. Kitalah, melalui undi PRU 14 nanti yang lebih berkuasa menentukannya.
(ShahbudinHusin 28/02/2018)

0

0

votes
Article Rating
Kongsikan artikel ini


SELEPAS TIDAK DIBERI RUANG BERUCAP, ISA SAMAD HARUS SEDAR SIAPA DIRINYA
DI SISI NAJIB

Semalam, dalam satu lagi program kempen PRU 14 iaitu Majlis Pemimpin Bersama Rakyat, Najib Razak telah turun ke Port Dickson, Negeri Sembilan.
Dilaporkan kira-kira 10 ribu orang hadir dalam program tersebut. Selain ahli UMNO, ahli parti komponen dan rakyat biasa, sudah tentu turut dikerah hadir ialah pegawai kerajaan, guru dan tidak terkecuali pihak tentera serta juga penuntut beberapa kolej yang terdapat berhampiran pekan itu.
Program tersebut adalah anjuran kerajaan negeri, UMNO Negeri Sembilan dengan kerjasama UMNO Teluk Kemang yang diketuai oleh Isa Samad kerana Port Dickson terletak dalam kawasannya. Dalam erti kata lain, UMNO Teluk Kemang adalah juga tuan rumah bagi program itu.
Lebih dari itu, UMNO Teluk Kemang juga diberi tugas memastikan target kehadiran benar-benar dapat dicapai, selain turut terlibat dalam beberapa bidang persiapan yang lain.
Sebagai amalan biasa, dalam program seperti itu pemimpin yang kebiasaannya akan berucap Najib selaku Perdana Menteri, Mohamad Hassan sebagai Menteri Besar Negeri Sembilan dan Isa selaku tuan rumah.
Namun, apa yang berlaku semalam hanya Najib dan Mohamad Hassan saja yang berucap, manakala slot untuk Isa ditiadakan.
Selain Isa sendiri dilaporkan memang sudah bersedia untuk berucap, malah turut memberitahu kepada beberapa kenalannya tentang antara perkara yang mahu diucapkannya,  Mohamad Hassan juga dikatakan “memperingatkan” Pengerusi SPAD itu beberapa hari sebelumnya bahawa mereka akan sama-sama berucap di Port Dickson nanti.
Tetapi, kenapa Isa tiba-tiba diketepikan daripada berucap?
Adakah ia kehendak Najib atau “permainan”  oleh Mohamad Hassan?
Apakah Isa tidak diberi ruang berucap kerana Najib tidak mahu lagi mendengar suara bekas Menteri Besar Negeri Sembilan itu yang sebelum ini pernah direman SPRM berhubung siasatan pembelian hartanah Felda dan kesnya masih lagi belum diputuskan sama ada akan didakwa atau sebaliknya?
Adakah juga ini merupakan petanda bahawa karier Isa sudah di penghujung jalan dan tempatnya sebagai Ahli Parlimen Jempol akan diganti dengan pemimpin yang lain?
Jika ia  suatu “permainan” oleh Mohamad Hassan pula, apakah beliau berani melakukannya tanpa restu daripada Najib?
Jika Najib masih mengingati dan menghargai jasa Isa sebagai rakan lama yang pernah berbudi kepadanya, terutama dalam pilihanraya kecil Bagan Pinang misalnya, beliau tentu saja boleh meminta agar Isa diberikan ruang untuk menyampaikan ucapannya.
Lebih-lebih lagi Isa bukan saja merupakan Ketua UMNO Teluk Kemang dan Pengerusi SPAD, sebuah agensi Persekutuan, tetapi juga bekas Menteri Besar Negeri Sembilan selama 22 tahun.
Apakah Najib sudah melupai Isa, ibarat kata pepatah, habis madu, sepah dibuang?
Apa pun, dengan perkembangan ini, Isa seharusnya sudah boleh menilai siapa dirinya di sisi Najib sekarang ini.
Isa bukan saja pasti akan digugurkan sebagai calon dalam pilihanraya akan datang, bahkan jika Najib terus ketandusan sokongan untuk meraih kemenangan dalam piliharaya akan datang lantaran kian dihimpit oleh kegagahan Tun Mahathir Mohamad, tidak mustahil beliau juga akan “dikambing-hitamkan” dengan kes Felda yang melibatkannya dirinya  akan dipercepatkan untuk di bawa ke mahkamah.
Kepada Isa, bersedialah  mental dan fizikal bermula detik semalam yang menyedihkan itu.
(ShahbudinHusin 27/02/2018).

0

0

votes
Article Rating
Kongsikan artikel ini